نه‌خۆشخانه‌ی كه‌ركوكی گشتی : به‌خشینی قه‌ڵخانی داهێنان\nكارگێری نه‌خۆشخانه‌ی كه‌ركوكی گشتی هه‌ستا به ڕێكخستنی ئاهه‌نگێك بۆ رێزلێنان و به‌خشینی قه‌ڵخانی داهێنان به دكتۆر ئه‌حمه‌د حه‌مید پزیشكێكی پسپۆڕ له بواری نه‌خۆشیه‌كانی مێشك و ده‌مار به بۆنه‌ی خانه‌نشین بوونی .\nدكتۆر كه‌ریم وه‌لی به‌ڕێوبه‌ری نه‌خۆشخانه‌ی كه‌ركوكی گشتی ووتی دكتۆرئه‌حمه‌د حه‌مید ته‌مه‌نی خۆی له خزمه‌تی نه‌خۆشه‌كان به‌رێخستووه‌و هه‌مووكات له ئاماده باشی بووه له كاتی پێویستی هه‌ر یارمه‌تیه‌ك بۆ نه‌خۆشه‌كان بۆیه شایانی رێزلێنانه .و له‌دوای به‌رێزیان بۆشاییه‌كی زۆر ده‌كه‌وێته نه‌خۆشخانه‌كه.\nنه‌خۆشخانه‌ی كه‌ركوكی گشتی :كردنه‌وه‌ی یه‌كه‌یه‌كی پزیشكی نوێ و دانانی ئامێرێكی نوێ بۆ پشكنینی دڵ .\n30/ 8/ 2015\nكارگێری نه‌خۆشخانه‌ی كه‌ركوكی گشتی هه‌ستا به كردنه‌وه‌وه‌ی یه‌كه‌یه‌كی پزیشكی نوێ، دامه‌زراندنی ئامێرێكی نوێ بۆ پشكنینی دڵ له به‌شی بوژانه‌وه‌ی دڵ.پزیشكی پسپۆر وه‌لید محه‌مه‌د، سه‌رۆكی به‌شی هه‌ناو له نه‌خۆشخانه‌كه ئاماژه‌ی به‌وه كرد كه كردنه‌وه‌ی ئه‌م یه‌كه‌یه دوای هه‌وڵ و ماندوو بونێكی زۆر سه‌ره‌نجام كرایه‌وه ووتیشی : ئه‌م یه‌كه‌یه بۆ پشكنینی دڵ و چاودێری كردنی دڵه له به‌شی بوژانه‌ی دڵ هه‌روها له‌م یه‌كه‌یه‌شدا ئامێرێكی نوێی دامه‌زراوه كه تایبه‌ته به پشكنینی توانای دڵ .روونیشی كرده‌وه كه ئه‌م ئامێره زۆر به‌سووده بۆ هه‌ڵسه‌نگاندنی دۆخه‌ی نه‌خۆشیه‌كانی دڵ و ده‌ماره‌كانی دڵا وه‌ك نه‌خۆشی (قصور التاجی) كه به‌شێوه‌یه‌كی روون له كاتی هێڵكاری دڵا ده‌رناكه‌وێت به‌ڵام به ، به كارهێنانی ئه‌م ئامێره كاره‌كه ئاسان ده‌بێت و یارمه‌تی ده‌ره له ده‌ستنیشانكردنی نه‌خۆشیه‌كه و دۆخی ته‌ندروستی نه‌خۆشه‌كه .شایانی باسه بۆ سه‌رپه‌رشتیكردنی ئه‌م یه‌كه نوێیه چه‌ند كادیرێكی پزیشكی پسپۆری تایبه‌ت به نه‌خۆشیه‌كانی دڵا ئه‌م یه‌كه‌یه به‌ڕێوه ده‌به‌ن .\nنه‌خۆشخانه‌ی كه‌ركوكی گشتیی: دانانی شاشه‌ی تیشكی ته‌له‌فریۆنی له‌به‌شی فریاكه‌وتن\nو: هیمن ئه‌حمه‌د\nله‌پێناو پێشكه‌شكردنی باشترین خزمه‌تگوزاری ته‌ندروستی بۆ هاووڵاتیان‌و سه‌ردانكه‌ران بۆ نه‌خۆشخانه‌ی كه‌ركوكی گشتیی، رۆژی 18/2/2015، نه‌خۆشخانه‌كه شاشه‌ی تیشكی ته‌له‌فزیۆنی له‌به‌شی فریاكه‌وتنی نه‌خۆشخانه‌كه دانا به‌مه‌به‌ستی خزمه‌تكردن و رێنمایكردنی ته‌ندروستی هاووڵاتیان.\nله‌وباره‌یه‌وه ده‌رمانساز محه‌مه‌د فه‌ره‌یدوین به‌ڕێوه‌به‌ری ته‌كنیكی له‌نه‌خۆشخانه‌ی كه‌ركوكی گشتیی رایگه‌یاند: "ئامانج له‌دانانی شاشه‌كه له‌به‌شی فریاكه‌وتنی نه‌خۆشخانه‌كه بۆ كه‌مكردنه‌وه‌ی كاتی پشكنینی تیشكی بۆ نه‌خۆشی كه‌داخل ده‌بن، هه‌روه‌ها كه‌مكردنه‌وه‌ی ئه‌و فلیمانه بوو كه به‌كارده‌هێنرا".\nوتیشی: "كاری ئه‌و شاشه تیشكییه ئه‌وه‌یه كه‌پزیشكی ئێشكگر له‌به‌شی فریاكه‌وتن بۆ ده‌سنیشانكردن له‌كه‌مترین كاتدا، هه‌روه‌ها له‌ئاینده‌دا ئه‌و شاشانه له‌به‌شه‌كانی نه‌شته‌رگه‌ری‌و راوێژكاری داده‌نرێت‌و ئه‌و ده‌ستپێشخه‌رییه‌ش له‌لایه‌ن یه‌كه‌ی تیشكی به‌شی فریاكه‌وتن‌و یه‌كه‌ی ئامێری پزیشكی له‌نه‌خۆشخانه‌كه بوو.\nنه‌خۆشخانه‌ی كه‌ركوكی گشتی : تۆماركردنی زیاتر له 1600 له‌دایكبوون له مانگی یه‌كه‌می 2015\nكارگێڕی نه‌خۆشخانه‌ی كه‌ركوكی گشتی ئاشكرایكرد كه له مانگی یه‌كه‌می ئه‌مساڵدا زیاتر له 1600 منداڵ له‌دایكبووه و 26 هه‌زار كه‌سیش سه‌ردانی نه‌خۆشخانه‌كه‌یان كردوه .\nبه‌ڕێوبه‌ری نه‌خۆشخانه‌كه دكتۆر كه‌ریم وه‌لی ووتی : له قاوشی له‌دایكبوون له به‌شی نه‌شته‌رگه‌ری ژنان له‌مانگی كانونی دووه‌می ئه‌مساڵدا 1635منداڵ له دایكبووه ،له‌م ژماره‌یه 497 منداڵ به نه‌شته‌رگه‌ری له‌دایكبوونه و 1138منداڵیش به‌شێوه‌ی سروشتی و 9 حاڵه‌تیش دووانه بوون .\nووتیشی : ژماره‌ی سه‌ردانكه‌ران له‌م مانگه‌دا گه‌یشته 26291 كه‌س و كه به‌سه‌ر به‌شه‌كانی فریاكه‌وتن و راوێژكاری و كلینكی ئێشكگر دابه‌شبوون ، و جه‌ختیشی كرده‌وه كه نه‌خۆشخانه‌كه به‌رده‌وامه له پێشكه‌شكردنی باشترین خزمه‌تگوزاری پزیشكی و بۆ نه‌خۆش و سه‌ردانكه‌ران ؟\nكۆڕێك ده‌رباره‌ی نه‌خۆشی ئه‌نفلۆنزای وه‌رزی له نه‌خۆشخانه‌ی كه‌ركوك گشتی\nو: سۆفان فه‌رمان\nكارگێڕی نه‌خۆشخانه‌ی كه‌ركوكی گشتی كۆڕێكی ده‌رباره‌ی ناساندی نه‌خۆشی ئه‌نفلۆنزای وه‌رزی ڕێكخست له هۆڵی فێركردنی پزیشكی به‌رده‌وام له ڕۆژی 20-1-2015\nدكتۆر وه‌لید محه‌مه‌د ئه‌ندامی لیژنه‌ی نه‌هێشتی ته‌نینه‌وه‌ی په‌تاكه له نه‌خۆشخانه‌ی كه‌ركوكی گشتی ووتی : به‌پێ ی نووسراوی فه‌رمانگه‌ی ته‌ندره‌ستی ده‌رباره‌ی كۆڕه‌كانی شاره‌زابوون نه‌خۆشییه په‌تاییه‌كان ئه‌م كۆڕه ڕێكخرا , بۆ ناساندی نه‌خۆشی ئه‌نفلۆنزای وه‌رزی , به‌ئاماده‌بوونی ژماره‌یه‌كی زۆر له كاررمه‌ندانی پزیشكی وپه‌رستاری وته‌ندروستی له سه‌رجه‌م قاوشه‌كان كه‌پێكهاتبوون له پزیشكانی جێگیرو ده‌رمانساز وكادری په‌رستاری وكارمه‌ندانی خزمه‌تگوزاری وپرسگه\nووتی : كۆڕه‌كه تیشكی خسته سه‌ر گرنگی ئه‌م نه‌خۆشیه و چۆنیه‌تی خۆپاراستن لێ ی وهه‌ڵسوكه‌وتكرد له‌گه‌ڵیدا به‌تایبه‌تی ئه‌وانه‌ی دۆخی تایبه‌تییان هه‌یه وه‌كو دووگیان ونه‌خۆشییه درێژ خایه‌نه‌كان ومنداڵان له خوار ته‌مه‌نی 2 ساڵان وبه ته‌مه‌نه‌كان . دكتۆر وه‌لید ووتیشی : جه‌ختكراوه له‌سه‌ر سه‌فكردنی ده‌رمان بۆ ئه‌م نه‌خۆشییه , داواشی له كادرانی په‌رستاری كرد ئه‌وانه‌ی له‌وبواره كارده‌كه‌ن كوتانی خۆیان بكه‌ن بۆئه‌وه‌ی دوور بن له‌م نه‌خۆشییه به‌تایبه‌تی له‌م زستانه .\nنه‌خۆشخانه‌ی كه‌ركوك : زیاتر له 14 هه‌زار كرداری شۆرینی گورچیله له یه‌كه‌ی گورچیله‌ی ده‌ستكرد له میانه‌ی ساڵی 2014\nكارگێڕی نه‌خۆشخانه‌ی كه‌ركوك ڕایگه‌یاند ، كه یه‌كه‌ی گورچیله‌ی ده‌ستكرد له نه‌خۆشخانه‌كه زیاتر له 14 هه‌زار كرداری شۆرینی گورچیله‌ی ئه‌نجامداوه .دكتۆر كه‌ریم وه‌لی ، به‌ڕێوبه‌ری نه‌خۆشخانه‌ی كه‌ركوك ووتی یه‌كه‌ی گورچیله‌ی ده‌ستكرد له نه‌خۆشخانه‌كه له ماوه‌ی ساڵێك 14465 كرداری شۆرینی گورچیله ی كردوه بۆ ئه‌و نه‌خۆشانه‌ی كه له‌و یه‌كه‌یه خه‌وێنراون له‌و ساڵه‌دا .ووتیشی : له یه‌كه‌كه رێژه‌ی كرداری شۆرینی گورچیله به‌رزبۆته‌وه به به‌راوورد به‌ساڵی 2013 و یه‌كه‌كه پێشوازی له نه‌خۆشی پارێزگاكانی تریش ده‌كات جگه له ئاواره‌كان .په‌رستاری زانكۆیی جه‌لیل غه‌فور ،سه‌رپه‌رشتیاری یه‌كه‌كه له لای خۆیه‌وه رایگه‌یاند یه‌كه‌ك 18 ئامێری دروستكراوی ئه‌ڵمانیای تێدایه تایبه‌ت به شۆرینی گورچیله ، و 35 كادری پزیشكی و ته‌ندروستی له خۆگرتووه كه له‌ویه‌كه‌یه كارده‌كه‌ن. ووتیشی : ئه‌و نه‌خۆشه‌ی دێته ناو یه‌كه‌ی گورچیله‌ی ده‌ستكرد زیاتر له‌یه‌ك كرداری گورچیله شۆرینی بۆ ده‌كرێت به پێی رێنمایی پزیشكی تایبه‌ت تاكو باری ته‌ندروستی جێگیرده‌بێت .\nنه‌خۆشخانه‌ی كه‌ركوكی گشتی تاوتۆێ ی پێداویستیه‌كانی قاوشی په‌تاییه‌كان ده‌كات .\nكارگێڕی نه‌خۆشخانه‌یكه‌ركوكی گشتی كۆبوونه‌وه‌یه‌كی فراوانی ئه‌نجامدا له رۆژی 12/1/2015 بۆ تاوتوێكردنی پێداویستیه‌كانی قاوشی په‌تاییه‌كان له نه‌خۆشخانه‌ی ئازادی و ئاماده‌كردنیان له پێناوپێشكه‌شكردنی باشترین خزمه‌تگوزاری پزیشكی .\nدكتۆر كه‌ریم وه‌لی به‌ڕێوبه‌ری نه‌خۆشخانه‌كه ووتی كۆبوونه‌وه‌كه وۆركشۆپێكی له خۆگرتبوو ده‌رباره‌ی دانانی میكانیزمی ته‌واو له قاوشی په‌تایی له پێناو دابینكردنی سه‌رجه‌م پێداویستیه مرۆیی و مادی له ئامێرو كادری پزیشكی .\nووتیشی كاركردن به‌رده‌وامه له پێناو پیه‌ره‌پێدانی قاوش و ئاماده‌كردنی به باشترین چاودێری بۆ نه‌خۆشه‌كان.\nنه‌خۆشخانه‌ی كه‌ركوكی گشتی ، هه‌ڵگرتنی گریێه‌كی 1،5 كگم له له‌شی نه‌خۆشێك .\nنه‌خۆشخانه‌ی كه‌ركوكی گشتی له رۆژی 31/12/2015 نه‌شته‌رگه‌رییه‌كی مه‌زن و ده‌گمه‌نی به‌خۆیه‌وه بینی بۆ هه‌ڵگرتنی گره‌ییه‌ك كه‌بۆ ماوه‌ی 3جار هه‌ڵده‌داته‌وه له له‌شی نه‌خۆشێك .پزیشكی سه‌رپه‌رشتیار له‌سه‌ر نه‌شته‌رگه‌رییه‌كه دكتۆر ، حازم سادق پسپۆری نه‌شته‌رگه‌ری گشتی نه‌شته‌رگه‌رییكه بۆ هه‌ڵگرتنی گرێیه‌ك بوو كه سییه‌م جاربوو له دیواری سكی نه‌خۆشه‌كه سه‌ری هه‌ڵدایه‌وه كه ته‌مه‌نی 37 ساڵا بوو كه ووتی گرێی به‌م شێوه‌یه‌كی یه‌كجاره‌كی هه‌ڵگیراوه له گه‌ڵ بڕینی پارچه‌یه‌ك له ماسولكه‌ی سك و دواتریش چاره‌سه‌ری بنبڕی بۆ كرا .ووتیشی : نه‌خۆشه‌كه پێشتر دوو نه‌شته‌رگه‌ری بۆ كرابوو به ڵام گرێكان سه‌ریان هه‌ڵیدایه‌وه به‌ڵام دواجار له ریشه‌وه ده‌رهێنرا كه كێشه‌كه‌ی 1،5 كلگم .نه‌شته‌رگه‌رییه‌كه‌ش له‌لایه‌ن تیمی پزیشكی ئه‌نجامدرا كه هه‌ریه‌ك له .دكتۆر ئینجی عه‌لی و دكتۆر مه‌روه محه‌مد جێگیری پێشكه‌ووتوو ، محه‌مد نه‌جیب یاریده‌ده‌ری نه‌شته‌رگه‌ری و نور سه‌بع و دكتۆر له‌یس سعود پزیشكی سڕكه‌ر نه‌شته‌رگه‌رییه‌كه به سه‌ركه‌وتوویی ئه‌نجامدرا.\nكاروباری په‌رستاری له‌گه‌ڵ به‌رپرسانی قاوشه‌كان و به‌شه پزیشكییه كان له نه‌خۆشخانه‌ی كه‌ركوكی گشتی كۆبووه‌وه\nهۆبه‌ی كاروباری په‌رستاری له فه‌رمانگه‌ی ته‌ندروستی , به‌هه‌ماهه‌نگی له‌گه‌ڵ یه‌كه‌ی كاروباری په‌رستاری له نه‌خۆشخانه‌ی كه‌ركوكی گشتی ڕۆژی 31/12/2014 له‌گه‌ڵ به‌رپرسانی قاوشه‌كان وبه‌شه پزیشكییه‌كان كۆبووه‌وه .شه‌ماڵ جه‌لال , یاریده‌ده‌ری به‌ڕیوبه‌ری كاروباری په‌رستاری له نه‌خۆشخانه‌ی كه‌ركوكی گشتی , ووتی : كۆبوونه‌وه‌كه به‌ئاماده‌بوونی ئازاد سابیر , به‌ڕیوبه‌ری هۆبه‌ی په‌رستاری به‌ڕیوه‌چوو , كه‌دیدار و چاوپێكه‌وتن ئه‌نجامدرا له‌گه‌ڵ به‌رپرسانی سه‌رجه‌م قاوشه‌كان له‌نه‌خۆشخانه‌كه و بۆ گفتوگۆكردن ده‌رباره‌ی چۆنییه‌تی رێخستنی ڕێكاره‌كانی كاردن وخشته‌ی ده‌وام به‌پێ ی ڕێنماییه‌كان وله‌گه‌ڵ تاوتوێكردنی میكانزمی خشته‌ی نۆی كه جێ ی رَه‌زامه‌ندی هه‌موو لایه‌ك بن له پێناو باشتركردنی ئه‌و خزمه‌تگوزارییانه‌ی كه له نه‌خۆشخانه‌كه پێشكه‌ش ده‌كرێت به نه‌خۆشه‌كان .هه‌روه‌ها ووتی هه‌موو لایه‌نه ئه‌رێنی ونه‌رێنی ده‌رباره‌ی خشته نۆێیه‌كه باسكرا , جه‌ختكرایه‌وه له‌سه‌ر پابه‌ندبوون وكات وجلوبه‌رگی فه‌رمی وداواشی له كادرانی پزیشكی و په‌رستاری كڕ كه چاودێری په‌رستاری نوێ پێشكه‌ش بكرێت به نه‌خۆشه‌كانی نه‌خۆشه‌كان .\nنه‌خۆشخانه‌ی كه‌ركوكی گشتی :وانه‌یه‌كی زانستی ده‌رباره‌ی نه‌خۆشی ئیبۆلا\nكارگێڕیی نه‌خۆشخانه‌ی كه‌ركوكی گشتی وانه‌یه‌كی زانستی رێكخست له هۆڵی فێركردنی پزیشكی به‌رده‌وام له رۆژی 28/12/2014 .\nپزیشكی وانه‌بێژ سه‌واش ئیبراهیم ، یاریده‌ده‌ری به‌ڕێوبه‌ری نه‌خۆشخانه‌كه بۆ كاروباری زانستی ووتی ، وانه‌كه ده‌رباره‌ی نه‌خۆشی ئیبۆلا بوو كه تێیدا تیشك خرایه سه‌ر هۆكاره‌كانی گواستنه‌وه‌ی و چۆنیه‌تی خۆپاراستن و میكانیزمی بڵاوبوونه‌وه‌ی هه‌روه‌ها باسی چۆنیه‌تی خۆپاراستن و چاره‌سه‌ری ئه‌م نه‌خۆشیه كرا .\nهه‌روه‌ها جه‌ختكرایه‌وه له‌سه‌ر چۆنیه‌تی پشكنینی گه‌شتیاران له ده‌ره‌وه‌ی ووڵات به‌تایبه‌تی ئه‌وانه‌ی له‌و وڵاتانه‌وه دێن كه ئه‌م نه‌خۆشییه‌ی تێدا بڵاو بووه‌ته‌وه ، ووتیشی ئاماده‌بووان بریتیبوون له پزیشكانی پسپۆڕ و جێگیر و ده‌رمانسازان كه له‌نه‌خۆشخانه‌كه كارده‌كه‌ن .\nنه‌خۆشخانه‌ی كه‌ركوكی گشتی : كۆڕێكی زانستی ده‌رباره‌ی ده‌رئه‌نجامه‌كانی شۆرینی گورچیله ی ده‌ستكرد\nكارگێڕی نه‌خۆشخانه‌ی كه‌ركوكی گشتی كۆڕێكی زانستی رێكخست ده‌رباره‌ی شۆرینی گورچیله و ده‌رئه‌نجامه‌كانی له هۆڵی فێركردنی پزیشكی به‌رده‌وام له رۆژی 3-12-2014 په‌رستاری زانكۆیی و سه‌رپه‌رستیاری یه‌كه‌ی گورچیله ، جه‌لیل غه‌فور ووتی ، كۆڕه‌كه ده‌رباره‌ی شۆرینی گورچیله و ده‌رئه‌نجامه‌كانی و ئه‌و كێشانه‌ی كه روو ئه‌دات و رێگاكانی دووركه‌وتنه‌وه لێیان بوو .له‌و كۆڕه‌دا چه‌ند ا چه‌ندین بابه‌تی زانستی تر باسكرا وه‌كو به‌رزبوونه‌وه‌ی په‌ستانی خوێنی نه‌خۆشه‌كه و ئه‌وكێشانه‌ی سه‌رهه‌ڵئه‌ده‌ن له‌كاتی شۆرینی گورچیله و هه‌روه‌ها هۆیه‌كانی مردنی كوتوپڕ و چۆنیه‌تی رێگرتن له ده‌رئه‌نجامه‌كان و خۆپاراستن لێیان .ووتیشی وانه‌كان له‌لایه‌ن دكتۆر عه‌بدوڵا عادل ، پسپۆڕ له نه‌خۆشیه‌كانی هه‌ناوی و دكتۆر فازل فه‌یزوڵا پسپۆڕی نه‌خۆشییه‌كانی هه‌ناوی و ئاماده‌بووان بریتیبوون له كادیرانی به‌شه‌كان و به‌تایبه‌تی گورچیله‌ی ده‌ستكرد .\nنه‌خۆشخانه‌ی كه‌ركوكی گشتی : سه‌ردانی مه‌یدانی به‌ڕێوبه‌ری گشتی\nبه‌ڕێوبه‌ری گشتی فه‌رمانگه‌ی ته‌ندروستی كه‌ركوك دكتۆر سه‌باح ئه‌مین ئه‌حمه‌د داودی ، به‌یاوه‌ری ژماره‌یه‌ك له به‌ڕێوبه‌رانی به‌شه‌كان ، رۆژی چوارشه‌ممه 3/12/2014 ، سه‌ردانێكی مه‌یدانی ئه‌نجامدا بۆ نه‌خۆشخانه‌ی كه‌ركوكی گشتی ،له میانه‌ی ئه‌و سه‌ردانه‌دا له‌گه‌ڵ كارگێڕیی نه‌خۆشخانه‌كه كۆبووه‌وه بۆ باسكردنی رێگاكانی باشتركردنی كوالیتی ئه‌و خزمه‌ته‌ی كه پێشكه‌شی نه‌خۆش و ئه‌وكه‌سانه‌ی كه سه‌ردانی نه‌خۆشخانه‌كه ده‌كه‌ن و تێپه‌ڕاندنی ئه‌و له‌مپه‌ر و گرفتانه‌ی كه دێته به‌رده‌م كاره‌كانیان و هه‌روه‌ها بۆ له نزیكه‌وه ئاگاداربوون له به‌ڕێوه‌چوونی كاره‌كانیان .هه‌ر له‌و سه‌ردانه‌دا به‌ڕێزیان سه‌ردانی ئه‌و نه‌خۆشانه‌ی كرد كه له نه‌خۆشخانه‌كه‌دا ده‌مێننه‌وه بۆ چاره‌سه‌ركردن و گوێبیستیان بوو ، داواشی له‌سه‌رجه‌م كارمه‌ندانی نه‌خۆشخانه‌كه كرد هه‌موو هه‌وڵێكیان بخه‌نه گه‌ڕ بۆ خزمه‌تكردنی نه‌خۆشه‌كان و هیوای چاكبوونه‌وه‌ی بۆ یان خواست .\nنه‌خۆشخانه‌ی كه‌ركوكی گشتی: خولێك ده‌رباره‌ی به‌كارهێنانی ئامێری هۆڵته‌ر\nكارگێڕیی نه‌خۆشخانه‌ی كه‌ركوكی گشتی خولێكی راهێنانی رێكخست ده‌رباره‌ی به‌كارهێنانی ئامێری هۆڵته‌ر له هۆڵی فێركردنی په‌رستاری به‌رده‌وام بۆ ماوه‌ی پێنج رۆژ له 23-27/11/2014 .\nبوشرا به‌شیر ، سه‌رپه‌رشتیاری فێركردنی په‌رستاری به‌رده‌وام ووتی :خوله‌كه ده‌رباره‌ی به‌كارهێنانی ئامێری هۆڵته‌ر بوو ، كه تێیدا باسی ناساندی ئامێره‌كه و چۆنییه‌تی كاركردنی كرا كه كاری خوێنبه‌ره‌كانی دڵ پیشانده‌دات هه‌روه‌ها باسی له‌و نه‌خۆشیانه كرد كه پێویستیان به‌و ئامێره‌وه هه‌یه وه‌كو (رفیف)ی گوێ (af) و زانینی په‌ستانی خوێن و ناڕێكی لێدانی دڵ و په‌ستانی خۆێن له ماوه‌ی 24 كاتژمێردا.\nووتیشی ، خوله‌كه ته‌نها بۆ ئه‌و كه‌سانه بوو كه له قاوشی بووژانه‌وه‌ی هه‌ناوی كار ده‌كه‌ن كه تێیدا وانه‌ی پراكتیكی و تیۆری ووترایه‌وه و له كۆتاییدا تاقیكردنه‌وه‌ی هه‌ڵسه‌نگاندن بۆ به‌شداربووانی خوله‌كه ئه‌نجامدرا .\nخولێكی پێشكه‌وتن ده‌رباره‌ی چاودێریی تازه له دایك بووان له نه‌خۆشخانه‌ی كه‌ركوكی گشتی .\nنه‌خۆشخانه‌ی كه‌ركوكی گشتی له رۆژی 4ـ6/11/2014 خولێكی پێشكه‌وتنی كرده‌وه ده‌رباره‌ی چاودێریكردنی مندڵانی تازه له دایكبوو له هۆڵی لێژنه‌ی زانستی به به‌شداری ژماره‌یه‌ك پزیشك و كارمه‌ندانی ته‌ندروستی د. محه‌مه‌د پسپۆر له پزیشكی كۆمه‌ڵگه و ئه‌ندامی لیژنه‌ی سه‌رپه‌رشتیاری له سه‌ر خوله‌كه ووتی : خوله‌كه به هاوكاری رێكخراوی یونسێف ئه‌نجامدرا بۆ دانانی سنورێك بۆ مردنی دایكان و منداڵه‌كانیان هه‌روه‌ها گرنگی زیاتر درا به منداڵانی تازه له دایك بوو.\nووتیشی خوله‌كه چه‌ند وانه‌یه‌كی زانستی و پزیشكی له‌خۆ گرت كه له لایه‌ن پزیشكانی پسپۆر له بواری ژنان ومنداڵان پزیشكی كۆمه‌ڵگه و پزیشكی گشتی ووترانه‌وه، به ئامانجی پێشخستنی توانای كادیرانی ته‌ندروستی نه‌خۆشخانه‌كه.\nوانه‌ی زانستی ده‌رباره‌ی خوێندان و رێكاره‌كانی له نه‌خۆشخانه‌ی كه‌ركوكی گشتی\nلیژنه‌ی خزمه‌تگوزاری خوێن گواستنه‌وه له نه‌خۆشخانه‌ی كه‌ركوكی گشتی وانه‌یه‌كی سازكرد له‌سه‌ر چۆنیه‌تی خوێندان و رێكاره‌كانی له هۆڵی فێركردنی پزیشَكی به‌رده‌وام له رۆژی 30ـ10ـ2014 و به‌ئاماده‌بوونی پزیشكانی جێگیر و به‌رپرسانی به‌شه‌كان و قاوشه‌كان له نه‌خۆشخانه‌كه دكتۆری پسپۆر وه‌لید محه‌مه‌د سه‌رۆكی به‌شی هه‌ناوی و ئه‌ندامی لیژنه‌ی خزمه‌تگوزاری خوێن گواستنه‌وه له نه‌خۆشخانه‌كه ووتی : له وانه‌كه باس له رێكاره‌ئاساییه‌كان كراله كاتی خوێن گواستنه‌وه و به‌پێی رێنماییه‌كانی وه‌زاره‌تی ته‌ندروستی عێراقی .\nووتیشی ، له‌وانه‌كه‌دا زیاترده‌رباره‌ی میكانیزمی چۆنێتی گواستنه‌وه‌ی خوێن كرا له نێوان پزیشكانی بانكی خوێن هه‌روه‌ها ئه‌و ده‌رئه‌نجامانه‌ی له‌كاتی خۆین پێدانی نه‌خۆش رووئه‌دات و چۆنێتی كۆنترۆڵكردنی ، هه‌روه‌ها باس له هه‌ماهه‌نگی نێوان قاوشه‌كان و كادرانی په‌رستاری به‌شه‌كانی پزیشكی كرا له كاتی خوێن دان به نه‌خۆشه‌كان.\nهۆبه‌ی كارو باری په‌رستاری له فه‌رمانگه‌ی ته‌ندروستی چۆنێتی خزمه‌تگوزاری له نه‌خۆشخانه‌ی كه‌ركوكی گشتی به سه‌ر ده‌كاته‌وه.\nله پێناو به‌سه‌ر كردنه‌وه‌ی دۆخی خزمه‌تگوزاری پزیشكی كه پیشكه‌ش به نه‌خۆش ده‌كرێت ، تیمێكی ته‌ندروستی له هۆبه‌ی كارو باری په‌رستار ی له دیوانی فه‌رمانگه‌ی ته‌ندروستی كه‌ركوك سه‌ردانێكی بۆ نه‌خۆشخانه‌ی كه‌ركوكی گشتی ئه‌نجامدا له 28/10/ 2014 له‌و سه‌ردانه‌دا تیمه‌كه كه به سه‌رپه‌رشتی ئازاد سابیر ، به‌ڕێوبه‌ری هۆ به‌ی په‌رستاری ئه‌نجامدرا باسی میكانیزمی پێشكه‌شكردنی خزمه‌تگوزاری پزیشكی و په‌رستاری كرا كه پێشكه‌ش به‌و نه‌خۆشانه ده‌كرێت كه له نه‌خۆشخانه‌كه ده‌مێننه‌وه له به‌شه‌كان و قاوشه‌كانی نه‌خۆشخانه‌كه ، هه‌روه‌ها باس له‌و كێشه‌و گرفتانه‌كرا كه ڕوبه‌ڕوی كادیرانی په‌رستاری ده‌بێته‌وه، له كاتی به‌جێهێنانی ئه‌ركه‌كانیان و دۆزینه‌وه‌ی رێگا چاره بۆ ئه‌و گرفتانه .به‌ڕێز ئازاد سابیر داوای له به‌رپرسانی قاوشه‌كان كرد كه زیاتر هه‌ماهه‌نگی بكه‌ن له‌گه‌ڵ كادیرانی په‌رستاری ، به شێوه‌یه‌كی گونجاو دابه‌شیان بكه‌ن كه شیاو بێت له‌گه‌ڵ جۆری خزمه‌تگوزاریه پزیشكیه‌كان و ژماره‌ی ئه‌و نه‌خۆشانه‌ی كه‌له قاوشه‌كان ده‌مێننه‌وه.\nشایانی باسه په‌رستاری زانكۆیی سه‌نگه‌ر عه‌بدول كه‌ریم یاریده‌ده‌ری به‌ڕێوبه‌ری كاروباری په‌رستاری و په‌رستاری ته‌كنیكی نیزامه‌دین قادر سه‌رپه‌رشتیاری پیشه ته‌ندروستیه‌كان یاوه‌ری تیمه‌كه بوون .\nخولی راهێنان ده‌رباره‌ی هه‌ناسه‌دانی ده‌ستكرد له نه‌خۆشخانه‌ی كه‌ركوكی گشتی\nكارگێڕی نه‌خۆشخانه‌ی كه‌ركوكی گشتی خولی راهێنانی كرده‌وه ده‌رباره‌ی هه‌ناسه‌دانی ده‌ستكرد له هۆڵی فێركردنی په‌رستاری به‌رده‌وام له رۆژانی 14ـ18/9/2014 .رێكخه‌ری خوله‌كه هێزنگ محه‌مه‌د ووتی : خوله‌كه ده‌رباره‌ی كۆئه‌ندامی هه‌ناسه‌دانی ده‌ستكرد بوو (فنتلیتر) و چۆنێتی پێشكه‌شكردنی چاودێری ته‌ندروستی په‌رستاری بۆ ئه‌و نه‌خۆشانه‌ی له‌ناو قاوشه‌كانی بوژانه‌وه‌ن ، له‌گه‌ڵا جه‌ختكردن له‌سه‌ر چۆنێتی به‌كارهێنانی ئامێری هه‌ناسه‌دانی ده‌ستكرد و بوژانه‌وه‌ی ئه‌و نه‌خۆشخانه‌ی بوراونه‌ته‌وه و پێدانی گرنگی زیاتر به‌و نه‌خۆشانه‌ی له رووداوه‌كانی هاتووچۆ و ته‌قینه‌وه‌كان زیان به‌خشبوونه . ووتیشی : خوله‌كه ماوه‌ی 5 رۆژی خایاند و هه‌ردوو په‌رستاری زانكۆیی ژوان عادیل و عامر خێروالله ئه‌و په‌رستارانه‌ی كه له قاوشی بوژانه‌وه‌ی هه‌ناسه‌دان و قاوشی فریاكه‌وتن و بوژانه‌وه‌ی هه‌ناوین ئاماده‌بوون.\nكارگێڕیی نه‌خۆشخانه‌ی كه‌ركوك له‌گه‌ڵ به‌رپرسانی قاوشه‌كان و به‌شه پزیشكییه‌كان باسی دۆخی ئه‌و خزمه‌تگوزارییانه ده‌كات كه پێشكه‌شی نه‌خۆش ده‌كرێت\nكارگێڕیی نه‌خۆشخانه‌ی كه‌ركوك له رۆژی 2/9/2014 كۆبوونه‌وه‌یه‌كی ئه‌نجامدا له‌گه‌ڵ به‌رپرسانی قاوشه‌كان و به‌شه پزیشكییه‌كان بۆ گفتوگۆكردن ده‌رباره‌ی ئه‌و خزمه‌تگوزارییه\nته‌ندروستییانه‌ی كه پێشكه‌ش به نه‌خۆشه‌كان ده‌رێت.شه‌ماڵ جه‌لال كاكل، یاریده‌ده‌ری به‌ڕێوبه‌ری نه‌خۆشخانه‌كه ده‌رباره‌ی به‌ستنی كۆبوونه‌وه‌ی مانگانه‌ی كاروباری په‌رستاری له‌گه‌ڵ به‌رپرسانی قاوشه‌كان و سه‌رپه‌رشتیارانی به‌شه‌كان ده‌رباره‌ی رێكاره‌كانی كاركردن له‌ناو قاوشه‌كان بوو جه‌ختیشی كرده‌وه له‌سه‌ر گرنگی هه‌ماهه‌نگی له نێوان به‌رپرسان و كادرانی په‌رستاری كه له‌ناو قاوشه‌كان كارده‌كه‌ن بۆپێشكه‌شكردنی خزمه‌تگوزاریی په‌رستاریی نوێ .هه‌روه‌ها ووتی كه‌باسی له میكانیزمی مۆڵه‌تی ئاسایی و ریزبه‌ندی پله‌به‌ندی و په‌یوه‌ستبوون به كاته‌كانی ده‌وامی فه‌رمی و پۆشینی جلوبه‌رگی فه‌رمی له ناو قاوشه‌كان ویه‌كه‌پزیشكییه‌كان كرا .


ئه‌ستێره‌یه‌كی ریال مه‌درید له‌گه‌ڵ یانه‌كه‌ی گه‌شتی كه‌نه‌دای نه‌كردووه – یاریگا سپۆرت\nHome/هه‌واڵه‌كان/ئه‌ستێره‌یه‌كی ریال مه‌درید له‌گه‌ڵ یانه‌كه‌ی گه‌شتی كه‌نه‌دای نه‌كردووه\nئه‌ستێره‌یه‌كی ریال مه‌درید له‌گه‌ڵ یانه‌كه‌ی گه‌شتی كه‌نه‌دای نه‌كردووه\nئه‌مڕۆ نیوه‌ڕۆ شاندی یانه‌ی ریال مه‌درید به راهێنه‌رایه‌تی زێدانی فه‌ڕه‌نسی به‌ره‌و وڵاتی كه‌ندا گیشتیان كرد، به‌مه‌به‌ستی خۆ ئاماده‌كردن بۆ وه‌رزی نوێی خوله‌كان، به‌ڵام ئیسكۆی ناوه‌ڕاستكار له‌گه‌ڵ شانده‌كه گه‌شتی نه‌كردووه.\nشاندی ریال مه‌درید به 29 یاریزانه‌وه به‌ره‌و شاری مۆنتریالی كه‌ندی گه‌شتی كردووه، تا ئاماده‌كاری بكات، به‌ڵام ئیسكۆ به‌هۆی نه‌خۆشی خێزانه‌كه‌ی نه‌یتوانی له‌گه‌ڵیان بڕوات، ده‌سته‌ی راهێنه‌رانیش له‌م بارودۆخه‌ی ئیسكۆ ئاگادارن، هه‌ركاتێكیش خێزانی ئیسكۆ منداڵه‌كه‌ی بوو ئه‌وا ئیسكۆی ناوةراستكار په‌یوه‌ندی به یانه‌كه‌یه‌وه ده‌كات.\nدوێنێ له پشكنینه پزیشكییه‌كانی ریال مه‌درید ئیسكۆ ئاماده‌بوو، به‌ڵام به‌هۆی نه‌خۆشی له ناكاوی خێزانه‌كه‌ی نه‌یتوانی بۆ كه‌نه‌دا بچێت.جگه له ئیسكۆ، فاییخۆ و سیبایۆس و ڤاڵڤێردی میلیتاو و كاسیمێرۆ به‌هۆی یاریی كردن بۆ هه‌لبژارده‌كه‌یان له‌گه‌ڵ شانده‌كه‌دا نین، ریال مه‌درید ئاماده‌كارییه‌كانی تا رۆژی پێنچ شه‌مه 18 ته‌مووز له كه‌نه‌دا ده‌مێنێته‌وه دواتر رووده‌كاته ئه‌مریكا.


ئێمه و کولتووری سه‌رخۆشان..\nیەک شەممە, 17 کانونی دووەم 2010 19:07\nهه‌ر نه‌ته‌وه‌یه‌ک،هه‌ر گه‌لو وڵاتێک بۆ خۆی کولتوور و داب و نه‌رێتێکی تایبه‌ت به خۆی هه‌یه. بێگومان هیچ کولتوورێکیش نییه که گوڵ بژێر کرابێت ,دوور بێ له هه‌ر جۆره که‌م و کۆڕی و خورافاتێک... هه‌ر بۆیه‌لێره‌دا من نامه‌وێ بچمه نێو ورده‌کارییه‌کان و باسکردن له‌سه‌ر خاسیه‌ت و خراپیه‌کانیان. ده‌مه‌وێت بڵێم به‌وحاڵه‌شه‌وه، به‌و هه‌موو که‌م و کۆڕییانه‌شه‌وه، بۆ هه‌میشه خاوه‌ن کولتووره‌کان هه‌وڵی ئه‌وه‌یان داوه که به هه‌ر شێوه‌یه‌ک بێت، داب و نه‌رییه‌ت و کولتووری خۆیان بپارێزن و به هه‌موو که‌م و کۆڕێکانییه‌وه بسپێرن به نه‌سڵی پاش خۆیان، ته‌نانه‌ت ده‌توانم ئه‌وه‌ش بڵێم که به میلوێنها پاره‌شیان بۆ ئه‌و مه‌به‌سته ته‌رخانکردووه...\nئێمه‌ش وه‌ک گه‌لی کورد نه‌ته‌وه‌یه‌کین وه‌ک هه‌موو نه‌ته‌وه‌کانی ئه‌م دونیایه،خاوه‌نی زمانێکی تایبه‌ت،خاک و ئاوێکی دڵگیر، هه‌رچه‌ند که هێشتا به‌ژێر پۆستاڵی نه‌گریسانه‌وه ده‌ناڵێنێت و ئازاد نه‌کراوه...ئاڵایه‌کی پڕ نیوه‌ڕۆک.!! کولتوورێکی ده‌وڵه‌مه‌ند،ته‌نانه‌ت جلوبه‌رگێکی جوان و سرنج ڕاکێش و هتد...\nکولتووری ئێمه‌ی کورد گه‌ر له کولتووری گه‌لانی دیکه باشتر نه‌بێ خراپتر نییه... کولتوورێکه ده‌توانێ ببێته هه‌ڵگری په‌یام و ناسنامه‌ی نه‌ته‌وه‌که‌مان. هه‌رچه‌ند که به‌هۆی داگیر بوونی خاکه‌که‌مان له‌لایه‌ن چوار وڵاتی دیکتاتۆر و خوێن مژه‌وه، ساڵانێکه کولتووری تورک و عه‌ره‌ب و فارس بوونه‌ته چه‌تر و به‌سه‌ر سه‌رمانه‌وه ده‌سووڕێنه‌وه و ڕێگای ژیانیان لێ ئاڵۆز کردووین... هه‌وڵیان داوه که کولتووره‌که‌مان که‌م ڕه‌نگ بکه‌ن و کولتووری خۆیانمان به‌سه‌ردا بسه‌پێنن. به‌ڵام به خۆشییه‌وه گه‌لی کورد تا ڕۆژی ئه‌مڕۆ توانیوێتی داب و نه‌ریه‌ت و کولتووری خۆی به هه‌موو که‌موو کۆڕێکانیه‌وه بپارێزێت.!!\nمه‌به‌ستی من له نووسینی ئه‌م چه‌ن دێڕه‌دا ئه‌وه‌یه که ئایه چ شتێک باشه ئه‌نجامی بده‌ین بۆ ئه‌وه‌ی که کورده‌کانی دانیشتووی تاراوگه و به‌تایبه‌ت لاوه‌کانمان، که وه‌ک "ده‌ڵێن لاوانه نه‌سڵی دواڕۆژی هه‌ر گه‌لێکه" تابتوانن خۆیان له هه‌ر جۆره کارێکی وه‌دوور بگرن و داب و نه‌ریه‌ت و کولتووری خۆیان بپارێزن. یان هه‌ر نه‌بێ ئه‌و خاڵه باشانه‌ی که له کولتووره‌که‌ماندا هه‌ن بپارێزن و شته باشه‌کانی کولتووری ئه‌و وڵاته‌ش که تیایدا ده‌ژین وه‌ربگرن.؟؟؟ ئه‌وه‌ی منی نائومێد کردووه ئه‌وه‌یه که ده‌بینم نه‌ک هه‌ر لاوه‌کانمان به‌ڵکوو به‌ساڵا چووه‌کانش خه‌ریکن نه‌ک هه‌ر ده‌ستیان له داب و نه‌ریه‌ت و کولتووری خۆیان هه‌ڵگرن به‌ڵکوو زمانی شیرینی کوردیشیان له بیر بچێته‌وه. من دڵنیام له‌وه‌ی که ده‌ڵێم. به‌شێکی به‌رچاو له کورده‌کانی تاراوگه له ڕوویان هه‌ڵنایه بۆ سه‌ردانش بێ بگه‌ڕێنه‌وه بۆ ئه‌و به‌شه‌ی کوردستان که ئێستا ئازاده‌و وه‌ک هه‌رێمێکی سه‌ربه‌خۆ له قه‌ڵم دراوه. بۆ.؟؟؟\nئه‌من به حوکمی ئه‌وه‌ی که له سوێد ده‌ژیم زیاتر کورده‌کانی سوێدم بینیوه به‌ڵام له‌وه‌ی دڵنیام که کورده‌کانی وڵاتانی دیکه‌ش هیچیان له کورده‌کانی سوێد که‌متر نییه...جا ئه‌وه کورده‌کانی سوێده به‌و هه‌موو حه‌شیمه‌ته‌وه ئاوان قوڕ به‌سه‌ری ئه‌وانی دیکه.!!!\nپێویسته ئێمه‌ی تاراوگه نشین زۆر له‌وه‌ی زیاتر ئاگاداری خۆمان و منداڵه‌کانمان بین چونکه ئێمه ڕووبه‌ڕووی کولتوورێکی نامۆ و ژیانێکی دژوار بووینه‌ته‌وه...بڵێ‌ی دواڕۆژی لاوانی تاراوگه نشین له ئێستای ئه‌م گه‌نجانه‌ی خواره‌وه که ده‌توانن وێنه‌کاندا بیانبینن، باشتر ده‌بن؟؟؟ فه‌رموون ئێوه‌و ئه‌و چه‌ند وێنه‌یه‌ی ڕۆژانی هه‌ینی و شه‌ممه‌ی سه‌رخۆشان...!!! پێم وایه ته‌نیا بینینیان به‌س بێ، پێویست به ته‌علیق نه‌کات..


دەقی نامەی مستەفا هیجری بۆ ئەندامانی ئەنجومەنی پارێزەرانی فیدراڵی ئەمریکا\nسێ شەممە, 25. 2. 2014\tمستەفا هیجری\nکوردستان میدیا: مستەفا هیجری سکرتێری گشتیی حیزبی دێموکراتی کوردستانی ئێران، لەمەڕ خەڵاتکردنی پارێزەرانی دادگای میکۆنۆس لەلایەن ئەنجومەنی پارێزەرانی فیدراڵی ئەمریکاوە، نامەیەکی ئاراستەی ئەو ئەنجومەنە کرد.


سڵاو بەڕێز بێزەحمەت هیچ بەرنامەیەکت لایە بۆ ڕەشکردنەوەی وێنەی موبایل بە تەواوی واتە بە recovery نێتەوە؟ بۆ ئەندرۆید - سەکۆی پرسیار و وەڵام - کەی ئای تی ئێن\nسڵاو بەڕێز بێزەحمەت هیچ بەرنامەیەکت لایە بۆ ڕەشکردنەوەی وێنەی موبایل بە تەواوی واتە بە recovery نێتەوە؟ بۆ ئەندرۆید\nکراو شوبات 10, 2017 لە مۆبایل و تابلێت لەلایەن ئارام فایەق (120 خاڵ)\nدەمەوێت بەتەواوی وێنەکانی ڕەش بکەمەوە تاوەکو بە هیچ بەرنامەیەک نێتەوە\nوەڵامدرایەوە شوبات 10, 2017 لەلایەن Shamal (14,920 خاڵ)\nبەرێزم بۆ ئەم بەستە تۆ دەتوانیت ئەمەی پێت دەلێم ئەوە بکەیت\nسەرەتا دەبێت چەند فایلکی قەبارەی گەورە بخەیتە ناوی نموونە ویندۆز قەبارەی ٣ بۆ ٤ گێگایە\nیاخود چەندین فلیم بە قەبارەی یەک بۆ دوو گێگای بخەناو واتا تۆ دەبێت چەندین فایلی قەبارە گەورە بخەیتە ناو موبایلکەت ئەوکات فۆرماتی بکە و کێشەت نابێت لە هێنانەوە ئەم کارە سەد لە سەد دروستە بۆ رێگری کردنی\nوەڵامدرایەوە شوبات 10, 2017 لەلایەن Aram IT (5,080 خاڵ)\nسڵاو، یه‌كێك له‌م رێگایانه بۆ ئه‌وه‌ی وێنه‌و فایله‌كانت نێیه‌ته‌وه\nئامێره‌كه‌ت به‌ته‌واوی فۆرمات بكه.\nپێویسته بیرگه‌ی(میمۆری)ئامێره‌كه‌ت پربكه‌یته‌وه بۆ نمونه پاش فۆرمات پێویستە ئێمە ڤیدیۆیەک یاخود فیلمێک یان هەر جۆرە فایلێک بخەینە نێو مۆبایلەکە وە چەندین جار کۆپی بکەین تا زاکیرەی مۆبایلەکەمان بە تەواوی پڕدەبێ و پاشان ئەو فایلانە بسڕینەوە.\nبەم شێوەیە شوێنەواری فایلە کۆنەکان نامێنێت و شوێنەواری ئەو فایلەی تێ دەچێت کە کۆپیمان کرد و سڕیمانەوە، چیتر داتاکانمان ناتوانرێت بگێڕدرێتەوە.\nئەندرۆید مۆبایل گالاکسی، facebook کۆمپیوتەر android -iphone #ios computer windows10# گرافیك-دیزان سامسۆنگ گالاکسی windows# laptop# هواوی ویندۆزــ10 apple ios فەيسبووك، - بەرنامەسازى نەرمەکاڵا #ئەندرۆید system یوتیوب ویندۆز app مؤبايل كؤمپیوته gmail فۆنت ماڵپەڕ wifi microsoft recovery mobile #xiaomi کۆمپیوتەر_بەرنامە نوگەت google wi-fi مۆبایل_زیرەک ڤیسا_کارد windows7 ئەندرۆید-بەرنامەسازی play رۆم فلاش مۆبایل_تابلێت ستۆدیۆ-ئەندرۆید-بەرنامەسازی ئێس ئۆ ئای #mi #android_one fortnite بانبانک ڕەسم هاردوێر editvideo #android design #laptop كؤمپیوتهر ویندۆس10 iq میمۆری هۆست internet instgram ڤیدیۆ #باتری galaxy سیستەم kitnqa montage smartphone camera# #internet# computer# #شاومی #موبایل ahmad_h_hama #macos #keyboard #gboard [email protected] d-link پسيار swift file_transfer mortal_kombat_11 android-email proxy پۆبجی وەنپڵەس #recovary #hdd #hard\nسیستەمی وەگەرخەر (152)\nئەپ و نەرمەکاڵا (180)\nمۆبایل و تابلێت (326)


ئەلکترۆمکانیک - ویکیپیدیا، ئینسایکڵۆپیدیای ئازاد\nگۆڕین ئامێرێکی کارەبایی-میکانیکی باوە\nلە ئەندازیاریدا، ئەلێکترۆمکانیک پرۆسەکان و ڕێکارەکان تێکەڵ دەکات کە لە ئەندازیاریی کارەبایی و ئەندازیاریی میکانیکیەوە کێشراوە ئەلکترۆمیکانیک سەرنج دەخاتە سەر کارلێککردنی سیستەمی کارەبایی و میکانیکی وەک ھەمووی و چۆنییەتی کارلێککردنی دوو سیستەمەکە لەگەڵ یەکتر. ئەم پرۆسەیە بەتایبەتی لە سیستەمەکاندا دیارە وەک ئامێرە کارەبایییە خولاوەکانی دی سی یان ئەی سی کە دەتوانرێت دیزاین بکرێن و بەکار بھێنرێت بۆ دروستکردنی ھێز لە پرۆسەی میکانیکی (موەلیدە)یان بەکاردێت بۆ ھێزی کاریگەری میکانیکی (مۆتۆر). ئەندازیاریی کارەبایی لەم چوارچێوەیەدا ئەندازیاری ئەلکترۆنیش لە خۆ دەگریت.\nئامێرە ئەلکترۆمکانیکییەکان ئەوانەن کە ھەردوو پرۆسەی کارەبایی و میکانیکییان ھەیە. بە توندی قسە دەکات، سویچێکی بە دەستی کار پێکردن پێکھێنەرێکی ئەلکترۆمکانیکییە بەھۆی جووڵەی میکانیکی کە دەبێتە ھۆی دەرچوونی کارەبایی. ھەرچەندە ئەمە ڕاستە، زاراوەکە عادەتەن بۆ ئاماژەکردن بەو ئامێرانەی تێدەگات کە سیگنالێکی کارەبایی تێدایە بۆ دروستکردنی جووڵەی میکانیکی، یان بەپێچەوانەوە جووڵەی میکانیکی بۆ دروستکردنی سیگنالێکی کارەبایی. زۆربەی کات تێوەگلانی بنەماکانی ئەلکترۆمەگناتیسی وەک لە گوێزانەوەکان، کە ڕێگە بە ڤۆڵتێک یان تەوژم دەدات بۆ کۆنترۆڵکردنی یەکێکی تر، کە عادەتەن بە شێوازی میکانیکی سێتەکانی بەردەنگەکان، و سۆلینۆیدەکان، کە بەھۆیەوە ڤۆڵتاژێک دەتوانێت بەستەیەکی جووڵاو وەک ڤالی سۆلینۆید بجوڵێنێت. پێش پەرەسەندنی ئەلەکترۆنی مۆدێرن، ئامێرە ئەلکترۆمکانیکییەکان بە فراوانی بەکار دەھێنران لە سیستەمی لاوەکی ئاڵۆز لە بەشەکان، لەوانە چاپکەری کارەبایی، چاپکەری تەلەڤیزیۆن، کاتژمێرەکان، سیستەمی تەلەڤیزیۆنی سەرەتایی، و کۆمپیوتەرە دیجیتاڵییەکانی ئەلکترۆنی دۆخی ڕەق لە زۆر کاربەرنامەدا ئەلکترۆمکانیکی گۆڕیوە.[ژێدەر پێویستە]\n^ Konowrocki, Robert; Szolc, T.; Pochanke, A.; Pregowska, A. (2016). "An influence of the stepping motor control and friction models on precise positioning of the complex mechanical system". Mechanical Systems and Signal Processing. Mechanical Systems and Signal Processing, Vol.70-71, pp.397-413. 70-71: 397–413. Bibcode:2016MSSP...70..397K. doi:10.1016/j.ymssp.2015.09.030. ISSN 0888-3270.\nوەرگیراو لە «https://ckb.wikipedia.org/w/index.php?title=ئەلکترۆمکانیک&oldid=880049»\nئەم پەڕەیە دواجار لە ٢٢:٥٩ی ٧ی کانوونی دووەمی ٢٠٢٢ نوێ کراوەتەوە.


ئاژانسی ده نگو باسی کوردستان: سەرچاوەێکی ئاگادار لە هەریمی کوردستان ئەوی ئاشکرا کرد کە بەرپرسێکی دەزگای هەوالگری تورکیا بە ناوەی مەجید ئەجەویت کە ماوەیکی زۆر لە هەریمی کوردستان لە هەولیر خاوەنی کومپانیایەکی تورکی بووە و بە باشی کوردی دەزانێت لە هەموو کۆرو کووبونەوکانی پارتی چە لە دەرویی وەلات و چی لە ناوخۆی وەلات بەشداری دەکات و بە وەردی هەلسوکەوتەکانی پارتی چاوەدیری دەکات.\nسەرچاوەێکی ئاگادار لە هەریمی کوردستان ئەوی ئاشکرا کرد کە بەرپرسێکی دەزگای هەوالگری تورکیا بە ناوەی مەجید ئەجەویت کە ماوەیکی زۆر لە هەریمی کوردستان لە هەولیر خاوەنی کومپانیایەکی تورکی بووە و بە باشی کوردی دەزانێت لە هەموو کۆرو کووبونەوکانی پارتی چە لە دەرویی وەلات و چی لە ناوخۆی وەلات بەشداری دەکات و بە وەردی هەلسوکەوتەکانی پارتی چاوەدیری دەکات.\nمەجید ئەجەویت بەشداری هاتوچوکانی مسعودبارزانی بوو دەرویی وەلات دەکات. مەجید ئەجەویت چەندرۆژەیکە لە ئەمەریکا بە سەردبات شابەشانی مەسرۆر بارزانی لە گەل بەرپرسانی ئەمەریکادا لە کوبوونەوەداییە.\nمەجید ئەجەویت کە ریگا نادات لە شاشی کامیراکان دەرکەوێت هەر کاتێک مسعود بارزانی یان بەرپرسانی پارتی سەردانی وەلاتێک بکەن دەبێت مەجید ئەجەویت لە تەواوەی کووروکوبوونەکاندا بەشداری بکات.\nبە ئەم شیوازە دەزگای هەوالگری تورکیا بەتەواوەتی دەستی گرتووە بە سەر پارتی دیمۆکراتی کوردستانی عیراقدا بە پی ریککەوتنیک لە نییوان پارتی و ئاکێن فیدانی سەرۆکی دەزگای هەوالگری تورکیا مسعودبارزانی دەبێت دەزگای هەوالگری تورکیا لە سەفرەکانی مسعود بارازنی و بەرپرسانی پارتی بوو دەروەی وەلات ئاگادار بێت و بەرپرسی دەزگای هەوالگری تورکیا لە هەریمی کوردستان مەجید ئەجەویت چاوەدیری کووبوونەوەکان بکات.\nریککەوتنی ئەردۆغان لە گەل بارزانێدا لە سەر ئەم خالانە بووە ئەردۆغان هەول بەدات کەرکوک وموسل وشاری حەلەب و ناوچەکانی وەک قامیشلو بەخاتەوە سەر تورکیا و ناوەی دەولەتی کۆماری تورکیا بەگۆرێت بوو وەلاتی فەدراتیویی ئاناتولی و مسعود بارزانی بکات بە پادەشای کوردستان وەک چوون ریککەوتووەن کە بارزانی مالێات بەدات بە تورکیا و هەر کات بارزانی پێویستی بە هیزی سەربازی هەبێت ئەوا دەولەتی فەدراتیوی ئاناتولی هیز رەوانە ئەکات بوویارمەتی بارزانی.\nهەر لە چوارچیوەی ئەم ریککەوتنانەدا ماوەی ٤ سالە دەزاگای هەوالگری تورکیا لە هەریمی کوردستان کورەکی بارزانی فێری هەوالگری دەکەن ئیستا پاراستن کە دەزگای هەوالگری هەریمی کوردستان پارتی بووتە بەشێک لە دەزگای هەوالگری تورکیا مێت ئیستا لە دەهوک و هەولێر و ناوچەکانی ژیر دەسەلاتی پارتی میتی تورکیا بەرەسمی بنکەوبارەگایی هەییە و شانبەشانی پاراستن کاردەکن.\nوایی بوودەچێن کە دەرمانخۆاردکردنی بەریز نەوشیرەوان مستەفا هاوسرەکی بەریزیان بەدەستی دەزگای هەوالگری تورکیا وپارتی بووبێت کە ماوەێک لەمەووبەر پارتی تومەتێکی درۆدەلسی خستووەپال کاک نەوشیرەوان مستەفا ریبەری کوردانی باشووری کوردستان<<<\nمسعودبارزانی ئەردۆغان پێلان دژ بە پارتی کریکارانی کوردستان.\nبەلام دەبێت سرەتا مسعود بارزانی شانبەشانی هیزەکانی تورکیا دژ بە پارتی کریکارانی کوردستان شەربکات بوو لە ناوبردنی تەفگەری رەزگاریخۆازی گەلی کورد هەولەکانی بەخاتەگەر.\nچاوەروان بن بە زمانی ئینگلیزی لە روژانی داهاتوودا.\nله لایه‌ن ئاژانسی ده نگو باسی کوردستان ajansknews kl. ۲/۳۱/۱۳۹۶ ۱۲:۳۱:۰۰ بعدازظهر


هەر هێزێك پشتی خۆی بە هێزی جەوانان نەبەستێت، ئەگەری سەركەوتنی لاوازە – پەژاک\nهەر هێزێك پشتی خۆی بە هێزی جەوانان نەبەستێت، ئەگەری سەركەوتنی لاوازە\nجەوانان خاوەن كاراكتەری ئازادیخوازی و دیمۆكراسیخوازین\nجەوانی بە واتای حەقیقی، داهاتووی كۆمەڵگایە. ئەو پێكهاتەیەی كە داهاتوو ژیان دەكەن، جەوانانن. لەبەر ئەوەی جەوانان زیاتر لەهەر توێژێك لێگەڕینیان بۆ ژیانی ئازاد هەیە و لەهەوڵی بونیادنانی كۆمەڵگای ئازاد و دیمۆكراتیكن. داهاتووی هەر كۆمەڵگایەك پابەندە بە رێكخستن و كارابوونی هێزی جەوانانی ئەو كۆمەڵگایەوە. جەوانان وزەو داینەمۆی سەرەكی كۆمەڵگان. بە پێ ئەوەش هەر هێزێك كە بانگەشەی گەرەنتی داهاتووی كۆمەڵگایەك بكات، ناچارە گرنگی بە رۆڵ و پێگەی جەوانان بدات. هەر هێزێك پشتی خۆی بە هێزی جەوانان نەبەستێت، ئەگەری سەركەوتنی زۆر لاوازە.\nلەهەر كۆمەڵگایەكدا بە درێژایی مێژوو زۆڵم و زۆری، گەندەڵی، نادادپەروەری، هەژاری، بێكاری، توندوتیژی و جیاوازی چینایەتی و رەگەزی و كاولكاری ژینگە لەئارادا بێت، جەوانان وەك هێزی دژبەری ئەو چەمك و سیاسەتە مەترسیدارانەی دەسەڵاتدارەكان هاتوونەتە مەیدانەوە. جەوانان هاوشانی ژنان بەردەوام بوونەتە هێزی داینەمۆی سەرجەم شۆڕشەكان. چۆنكە جەوانان خاوەن كاراكتەرێكی ئازادیخوازی و دیمۆكراسیخوازین. واتا نوێكاری، داهێنەری و پێشكەوتن تایبەتمەندی سەرەكی جەوانانە. جەوانان لەتێكۆشانی كۆمەڵگای دیمۆكراتیكدا خاوەن پێگەی تایبەتن. كاتێك جەوانان خاوەندارێتی لەرۆڵ و پێگەی خۆیان دەكەن، رووبەڕووی هێرش و سیاسەتی چەپەڵی داگیركەران دەبنەوە. لەمێژوو تا بەئەمڕۆ جەوانان لەلایەكەوە رووبەڕووی زهنیەتی ژرنۆتۆكراسی (پیرسالاری) و لەلایەكی تریشەوە ئایدیۆلۆژیای سەپێنراوی رەسمی دەوڵەت بوونەتەوە.\nشۆڕش بۆ جەوانان بە واتای شەڕی پاراستنی نرخ و بەها مرۆییەكانی جەوانان و كۆمەڵگایە\nجەوانان لەزۆربەی وڵاتانی جیهان لەقۆناغی جیاجیا دژ بە دەسەڵاتداران راپەڕیون و بۆ تێكشكاندنی داگیركاری و دیكتاتۆریەت، دەستپێشخەری بونیادنانی رێكخستنی تۆكمەی گەنجان یان داوەو كۆمەڵێك كەس كە لەقۆناغی جەوانی بەشداری ریزەكانی تێكۆشان لەدژی فاشیزم بوونەتەوە، ناویان لەمێژووی خۆڕاگری گەلاندا تۆمار كراوە. ئەو كاراكترە سەلماندوویەتی كە جەوانان داینەمۆی سەرجەم شۆڕشەكانن. شۆڕش بۆ جەوانان بە واتای شەڕی پاراستنی نرخ و بەها مرۆییەكانی جەوانان و كۆمەڵگایە. شەڕی گەنج كردنی مرۆڤایەتییە. لێرەدا ئاماژە بە چەند نموونەیەكی مێژوویی دەدەم كە گەنجان رۆڵی گرنگ یان گێڕاوەو كۆمەڵێك ئەزموونی گرنگیان بۆ گەنجان تۆمار كردووە. نموونەكانی وەك؛ (هۆشی مین) رێبەری گەلی ڤیێتنام كە گەورەترین تێكۆشانی رزگاری نەتەوەیی هند و چینی رێبەرایەتی دەكرد، هەوڵدانی یەكەمی بۆ گەلی ڤیێتنام لەسەر بنەمای رێكخستنی جەوانان لەژێر ناوی یەكێتی جەوانانی شۆڕشگێڕی ڤیێتنام بووە. هاوكات لەهیندوستان گاندی كە كۆتایی بە كلۆنیالیزمی ئینگلتەرا هێنا، پارێزەرێك بووە كە لەئینگلتەرا بەشی یاسای خوێندووە. هەروەها رێبەرانی تێكۆشانی رزگاری نەتەوەیی لەوڵاتانی ئەفریقایی لەنێوان خوێندكاران سەریان هەڵداوە كە لەئەوروپا خوێندوویانە. هاوكات كەسایەتی پێشەنگی بزاڤی نەتەوەیی لەوڵاتەكانی وەك موزامبیك، ئانگۆلا، كۆنگۆ و … هتد ئەو جەوانانەن كە لەفێرگەكانی دەوڵەتانی كلۆنی وەك پۆرتەگال، فڕەنسا، هۆلەندا و … هتد خوێندوویانە. نموونەی تریش رێبەری شۆڕشی كۆبا، فیدل كاسترۆ سەرەتا بە پشتبەستن بە خوێندكاران و رێكخستن كردنیان هەنگاوە سەرەتاییەكانی تێكۆشان هەڵدەگرێت. گیڤارا لەقۆناغێكی دیاریكراودا بۆ بزاڤەكانی جەوانانی جیهان سەرچاوەی ئیلهام بووە كە یەك لەپێشەنگەكانی شۆڕشی كۆبایە. شۆڕشی فەڕەنساش نموونەیەكی ترە كە گەنجان رۆڵی دیاركەریان تێدا گێڕاوەو دەسەڵاتدارانیان ناچاری گۆڕانكاری كردووە.\nبزووتنەوەی جەوانانی 68 كە لەئەوروپا سەریهەڵداو كاریگەری لەسەر جەوانانی سەرتاسەری جیهان دانا، جەوانان بۆ یەكەمەین جار بە شێوەی سیستماتیك سنوورێك بۆ دەسەڵاتداران دادەنێن، رۆڵێكی بەرچاو لەفەراهەم كردنی كەشێكی ئازاد و دیمۆكراتیك بۆ سەرجەم ئەو پێكهاتانەی كە لەژێر زوڵم و زۆریدان، دەگێڕن. بزووتنەكانی سەوز و بزاڤی فمینیستی ژنان كە لەساڵی 1970 بەدواوە لەئەوروپا دادەمەزرێن، لەسەر دەرفەت و دەستكەوتەكانی بزووتنەوەی 68 گەشە دەكەن. هەروەها لەسەر فۆرم گرتنی بزاڤە كۆمەڵایەتیەكانی نوێ كاریگەری بەرچاو دادەنێن. لەبەردەوامی شەپۆڵی ناڕەزایی جەوانان لەتوركیا جیلێكی نوێ سەرهەڵدەدەن كە دروشمی سەر دەدەن، سڕ (نهێنی) نادركێنن، لەدژی دیكتاتۆری تێدەكۆشن. هەڵبەت جەوانانی وەك دەنیز گەزمیش، ماهر چایان و ئیبراهیم كایپاكایا لەو نموونە جەوانانەن كە میراتی تێكۆشان و ئاڵای بەرخۆدان رادەستی جەوانانی چەپ و سۆسیالیستی رۆژهەڵاتی ناوین دەكەن.\nجەوانان لەو دۆخەی كە تێیدان هەرگیز رازی نیین\nلەدوو سەدەی دواییدا جەوانان وەك هێزی فكری ـ زهنی و تەنانەت بواری جەستەییەوە توانیویانە كاریگەری لەسەر سەرجەم شۆڕشەكان لەجیهان و ناوچەكە دروست بكەن. بەتایبەت بە دەستپێكردنی سەرمایەداری لەكوردستان شیرازەی كۆمەڵگا دەشێوێنرێت. بزاڤی ئازادیخوازی جەوانان چ لەقۆناخی دوو ئیمپراتۆریەتی عوسمانی و سەفەوی و چ لەقۆناغی كۆماریدا بە شێوەیەكی رادیكاڵانە بەڕەنگاری چەمك و زهنیەتی دەرەبەگایەتی دەوڵەت و كۆمەڵگای كلاسیك، بوونەتەوە و بوون بە سەرچاوەی هیوا، پێشەنگایەتی، نوێكاری و گۆڕانكاری. چۆنكە يك لەهۆكاری سەرەكی داگرسانی شۆڕشی كوردان دوای دابەش كردنی كوردستان بە دەستی ئیمپراتۆری عوسمانی و سەفەوی، سەربازگیری جەوانانی كورد لەلایەن عوسمانیەكانەوە بۆ دابین كردنی پێویستی سەربازییان بووە. لەسەرهەڵدانەكانی سەدەی 19 و 20 بە دەستپێشخەری ئەو سەركردانەی كە باوەڕییان بە نەتەوەپەرەستی سەرەتایی بووەو ئاوێتەی بنەماڵەگەری و دەرەبەگایەتی سەریان هەڵداوە، جەوانانیان نە وەك هێزێكی فیكری، بەڵكوو وەك هێزێكی جەستەیی و كەرەستەی شەڕ بە كارهێناوە. لەوڵاتانی عەرەبیش تەڤگەرە سیاسیەكان وەك ئیخوان ئەلموسلمین هەوڵی بە كارهێنانی وزەی جەوانان یان داوە. بەڵام لەبەر كۆنەپەرەستی و بیرتەسكی، نەیانتوانیوە كەڵك لەپێكهاتەی بەرفراوانی جەوانان بگرن. بەڵام ئەو جەوانانەی كە لەوڵاتانی عەرەبی بە ساڵانە بە شێوەی كاراو چالاك، تێكۆشان و چالاكی ئەنجام دەدەن، جەوانانی فلستینین. بۆیە رێبازی بەرخۆدانی جەوانانی فلستینی لەناوچەكەدا بووەتە سەرچاوەی هیوای گەلانی عەرەبی و سەمبۆلی كلتووری بەرخۆدانی رۆژهەڵاتی ناوین. ئەوەش سەلمێنەری ئەوەیە كە جەوانان وەك هێزێكی بە ئاگاو هۆشیار و نوێخواز هەرگیز لەو دۆخەی كە تێیدان، رازی نیین.\nسەرهەڵدانەكانی جەوانان لەسەرتاسەری جیهان و ناوچەكە دەیسەلمێنێت كە جەوانان لەدژی مۆدێڕنیتەی سەرمایەدارین و لایەنگر و پێشەنگایەتی گەلانی ژێردەستن. بە دەستپێكردنی بەهاری گەلان بە پێشەنگایەتی جەوانان لەساڵی 2011ەوە كە بە بەهاری عەرەبی لەقەڵەم دەدرێت، پەیامێكە بە لایەنە دەسەڵاتخواز و دیكتاتۆرەكان كە جەوانان داوای ئازادی و دیمۆكراسی دەكەن. هێزی جەوانان بەشێكی گەورەی دیكتاتۆرەكانی لەناو برد و گلۆپی سەوزیشی بۆ دەسەڵاتدارەكانی تر هەڵكرد. لەهەمانكاتدا شەپۆڵی ناڕەزایەتی جەوانان بەڕۆكی دەسەڵاتدارەكانی باشووری كوردستانی گرتووەو سەرهەڵدان و خۆڕاگری جەوانان لە 17ی شۆباتی 2011 قۆناغێكی تازەی ئافراند. لەلایەكی تریشەوە شەپۆڵی ناڕەزایی جەوانان لەژێر ناوی بزووتنەوەی سەوز لەئێران سەریهەڵدا. بەڵام سەرجەم ناڕەزایەتیەكانی جەوانان بە شێوازی جیاجیا سەركەوت و بێ‌كاریگەر كران. لەبەر ئەوەی جەوانان نەبوونە خاوەن ئیرادەی سیاسی خۆیان و رێكخستنی تۆكمەی خۆیان لەبازنەی سیاسەت و پێشەنگایەتی كۆمەڵگای نوێ پەراوێز خران.\nجوانان سیستەمی خۆبەڕێوەبەری دیمۆكراتیك خەڵاتی گەلانی بێ‌دەوڵەت دەكەن\nئەوەی كە جێگای باسە تەڤگەری جەوانان لەتوركیا و باكووری كوردستان لە ساڵی 1970 قۆناغێكی تازە دەستپێ دەكەن. ئەو جەوانانە لەژێر ناوی ئاپۆچییەكان خۆیان بە رێكخستن دەكەن. رێبەر ئاپۆ رێبەرایەتی ئەو پۆلە جەوانە دەكات كە لەئەنقەرەوە ئاڵای تێكۆشانی دەنیز گەزمیش، ماهر چایان و ئیبراهیمەكان هەڵدەگرن و لەژێر دروشمی بە جوانی دەستمان پێكرد و بە جەوانیش سەردەكەوین، تێكۆشانێكی بێ‌وچان دەستپێدەكەن. رێبەر ئاپۆ بە كەڵك وەرگرتن لەئەزموونی جەوانانی شۆڕشگێڕی جیهان و بەتایبەت جەوانانی 68، جەوانان لەژێر چەتری ئاپۆچیەكان كۆدەكاتەوەو دواتر ئەو جەوانانە پارتی كرێكارانی كوردستان دادەمەزرێنن. تەڤگەری ئاپۆیی لەرۆژی لەدایكبوونیەوە تا بە ئەمڕۆ بە پاراستنی كاراكتەری جەوانی خۆی توانیویەتی لەهەموو بەشەكانی كوردستان پێشەنگایەتی شۆڕشی هاوچەرخی گەلی كورد بكات. واتا تۆخمی جەوانانی ئاپۆیی لەرۆژئاوا سەرهەڵدەدات. لەشۆڕشی رۆژئاوا جەوانان لەناو یەكینەكانی پاراستنی گەل (YPG) و یەكینەكانی پاراستنی ژن (YPJ) كە دوو هێزی سەرەكی ناوچەكەن، رۆڵی پێشەنگایەتی دەگێڕن. واتا گەرەنتی سەركەوتنی ئەو دوو هێزە لەشەڕی دژ بە داعش دەگەڕێتەوە بۆ كاراكتەری جەوان بوونی ئەو دوو هێزە. لەلایەكی تریشەوە جەوانان بە رێكخستن كردنی خۆیان و دامەزراندنی یەكینەكانی پاراستنی شەنگال (YPŞ)، توانیان شەنگاڵ لەدەستی چەتەكانی داعش رزگار بكەن. لەهەمان كاتدا لەباكووری كوردستان درێژەپێدەری جەوانان لەژێر ناوی تەڤگەری جەوانانی شۆڕشگێر و وڵاتپارێز (YDG-H) لەدژی فاشیزمی توركیا خۆیان بەرێكخستن كرد. لەلایەكی تریشەوە بۆ پاراستنی خۆبەڕێوەبەری دیمۆكراتی، جەوانان پێشەنگایەتی یەكینەكانی پاراستنی سڤیل (YPS) و یەكینەكانی پاراستنی سڤیل ـ ژن دەكەن. ئەوەش نیشانی دەدات كە جەوانان هەرگیز كۆمەڵكوژی و نكۆڵی كردن پەسەند ناكەن و لەپێناو بەدیهێنانی ئازادی و دیمۆكراسی پەرە بە رێكخستنی دیمۆكراتیكی گەلان دەدەن. ئەوەش بۆ سیستەمی مۆدێرنیتەی سەرمایەداری روون بووەتەوە كە ئیدی جەوانان بەڕەنگاری ئەو سیستەمە دەبن كە نكۆڵی لەهەبوون و ناسنامەو فرەڕەنگی كۆمەڵگا دەكات و بەجێگای ئەوەش سیستەمی خۆبەڕێوەبەری دیمۆكراتیك خەڵاتی گەلانی بێ‌دەوڵەت دەكەن.\nرژێمی ئێران جەوانان وەك قەڵغانی پاراستن بەكار دێنێت\nجەوانانی ئێران و رۆژهەڵاتی كوردستان هاوتەریبی تێكۆشانی دیمۆكراتخوازانەی جەوانانی جیهان و ناوچەكە، ساتێك لەتێكۆشانی ئازادیخوازانەیان درێغ یان نەكردووە. هەر چەند كە جەوانان لەمێژووی سەدەی دوایی ئێراندا لەنهزەتی مەشرووتە، بزووتنەوەی نەتەوەیی موسەدیق و شۆڕشی كۆماری ئیسلامی ئێران خاوەن رۆڵی بەرچاو و بەكاریگەر بوون. هەروەها جەوانان لەدامەزراندن و پێشخستنی پارتەكانی وەك توودە، بەرەی نەتەوەیی، موجاهیدینی گەل، بزووتنەوەی ئازادی، فیدائیانی گەل، كۆمەڵەی ژیانەوەی كورد، كۆمەڵە، دیمۆكرات و هەرە دواییش پژاك رۆڵی كارایان گێڕاوە. جەوانان بە تایبەت لەسەردەمی شۆڕشی گەلانی ئێران رۆڵێكی مێژوویی بە ئەستۆ دەگرن و لەرووخانی رژێمی پاشایەتی شا پشكی شێریان هەیە. بەڵام دواتر كاربەدەستانی رژێم ئاراستەی شۆڕشی گەلان بە دەستپێشخەری جەوانان بەپێ بەرژەوەندی خۆیان دەگۆڕن و لەبونیادنانی كۆمەڵگای نوێ‌دا جەوانان پەراوێز دەخرێن. تایبەت رژێم لەژێر ناوی شۆڕشی فەرهەنگی سەرجەم ناوەندەكانی جەوانان وەك زانكۆكان و بەشێكی تری ناوەندە كلتووری و رۆشنبیریەكان دادەخات و جەوانان پەلكێشی شەڕی ئێران و ئێراق دەكات و لەژێر ناوی پاراستنی كەرامەتی نیشتمانی، جەوانان وەك قەڵغانی پاراستن بەكار دەهێنرین. هەروەها لەسەرەتای سەپاندنی دەسەڵاتی وەلایەتی موتلەقەی فەقیە سەر گەلانی ئێران تا بە ئەمڕۆ سەركوت كردن و چەوساندنەوەو دەستگیری و زیندانی كردنی خوێندكاران، رۆشنبیران، رۆژنامەنووسان سنووری مرۆڤایەتی تێپەڕاندووە.\nنموونەیەكی تری تێكۆشانی بەهێزی جەوانان بە تایبەت لە مانگی رەشەممە (شوبات)ی 1377 بەدواوە، لەكاتی بەدیل گرتنی رێبەر ئاپۆ و رفاندنی بۆ دوورگەی ئیمڕاڵی یە كە باسی لەسەر بكەین. جەوانان هەم لەزانكۆكانی ئێران و سەرجەم شارە كوردنشینەكان و بەشێكی تری شارەكانی ئێران رژانە سەرشەقام و سەرەڕای دەیان شەهید و دەستگیركردنی سەدان كەس،پابەندی و دڵسۆزی خۆیان بۆ رێبەر ئاپۆ راگەیاند. ئەوەش نمونەی بەرچاوی هێزی جەوانانە كە بە یەكدەنگ دروشمی بێ‌سەرۆك ژیان نابێ‌یان وتەوە. هەر چەند جەوانان لەسەر ئەو بابەتە رێكخستن كراو نەبوون، بەڵام رفاندنی رێبەر ئاپۆ هەستی نەتەوەیی و مرۆڤایەتی یان دەجوڵێنێت و دەنگی خۆیان دەخەنە پاڵ جەوانانی بەشەكانی تری كوردستان. دوای ئەو سەرهەڵدانە جەوانانی كورد لەرۆژهەڵاتی لێگەڕینیان بەدوای رێكخستنێكی نوێ جەوانان دەبێت و لەژێر بزاڤی یەكێتی دیمۆكراتیك ئامادەكاری بۆ راگەیاندنی پارتێكی گەنجانە دەكەن، كە لەئەنجامدا پژاك وەك پارتێكی هاوچەرخی جەوانان دێتە مەیدانەوە و تا بە ئەمڕۆ پێداگری لەسەر تێكۆشانی رەوای گەلی كورد دەكات. بەشداری جەوانانی كورد و تەنانەت جەوانانی نەتەوەكانی تری ئێران بۆ ناو ریزەكانی پژاك ترس و دڵەڕاوكێ خستە ناو دڵی كاربەدەستانی رژێمەوە. چۆنكە ئەو جیلەی كە لە كۆتاییەكانی 1377 لەئێران و رۆژهەڵاتی كوردستان سەرهەڵدەدەن و بەشداری ریزەكانی تێكۆشانی ئازادیخوازانەی گەلی كورد دەبن، بە نەوەی راپەڕین لەقەڵەم دەدرێن.\nرژێمی ئێران دەیەوێت جەوانان لەكلتووری شۆڕش و بەرخۆدان دوور بخات\nكاربەدەستانی رژێم بە بینینی وزەی بەهێزی جەوانان لەئێران و بە تایبەت رۆژهەڵاتی كوردستان، لێگەڕینی بەدوای كۆمەڵێك پیلانی چەپەڵ دەبێت كە جەوانان لە كلتووری شۆڕش و بەرخۆدان دوور بخات. بۆیە لەو باوەڕەدایە كە چەندێك هێزی شۆڕشگێڕ لەكۆمەڵگادا هەبێت، بە هەمان ئەندازەش رێژەی دژە شۆڕش زیاد بكرێت. بۆیە كاربەدەستانی رژێم لەسەر تێكدان و بەلاڕێدا بردنی زهنیەتی جەوانان پڕۆسەیەكی تایبەت دەست پێدەكەن، جەوانانیان تووشی بێ‌باوەڕی و بێ‌هیوایی كرد. لەناسنامەیان نامۆ كران. ناكۆكی مەزهەبی و دینی لەنێوانیان دروست كرا. ئەرتەشی بێكارانیان ساز كرد. لەناو فەقیری و هەژاری دا دەناڵێنن. هەستی بەرپرسیارێتی، دڵسۆزی، داهێنەری و نوێكاریان لێ زەوت كرا. ئالوودەی ماددەی هۆشبەر كران. لەئاڵانی سیاسەت، ئابووری، زانست و فەلسەفە دوورخران. ناوەندەكانی بەسیج گەرایی، سیخۆریەتی و بەكرێگیراوی یان بۆ جەوانان دامەزراند. دەرفەتی ژیانی ئازادیان لەكوردستان بن بڕ كرد. كۆی ئەم سیاسەتانەی رژێم لەبەر ئەوە پەرەی پێ دەدرێت كە جەوانان دەستەمۆی رژێم بكرێن. لەدژی سیاسەتە چەپەڵەكانی رژێم بێ‌كاردانەوە بن. بەكورتی لەشۆڕش و كاراكتەری جەوانان دوورەپەرێز بن. بەڵام ئەو شتەی كە هەرگیز ناتوانرێت حاشا و نكۆڵی لەسەر بكرێت دوورخستنەوەی جەوانان لەئازادییە، چۆنكە ئەوە لەزات و گەوهەری جەواناندایەو سڕینەوەی لە یادگە (حافزە)ی جەوانان ئەستەمە. جوانان لەبەر ئەوەی پێكهاتەیەكن كە زیاتر لەهەر كەس بەڵای سەر رژێمن، كاربەدەستان بە بەكارهێنانی سیاسەتی نەگریسانەیان دەیانەوێت خۆیان لەدەستی پێكهاتەی جەوانانی شۆڕشگێڕ رزگار بكەن.\nسەرجەم ئەو ناوەندانەی كە بە وزەو داینەمۆی جەوانان داپۆشراوە، رژێم ئەو ناوەندانەی ملیتاریزە كردووە. زانكۆ و خوێندنگاكان ناوەندێكە كە تێیدا كاراكتەری جەوانی تێدا نەشوونما و گەشە دەكات، بەڵام رژێم بە پێ تایبەتمەندی دەسەڵاتداری خۆی فۆرم بە جەوانان دەدات. ئەو ناوەندانە، ناوەندێكن كە جەوانان تێدا فێری سیاسەت كردن و كاروباری كۆمەڵایەتی دەبن، بەڵام لەبەر ملیتاریزەكردنی زانكۆ و خوێندنگاكان جەوانان لە هونەری فێربوونی ژیان بێ‌بەش دەكرێن. لەلایەكی تریشەوە جەوانان بە رێگای رێكخراوە مەدەنی و ناوەندە رۆشنبیریەكان دەیانەوێت ناڕەزایەتی دیمۆكراتیانەیان لەدژی زهنیەتی فاشیستی رژێم دەردەبڕن، بەڵام بە رێگای سیاسەتی شەڕی تایبەت و ملیتاریزە كردنی زۆربەی ئەو ناوەندانە بە زۆرەملێ كراونەتە سەنگەر و دەمامكی پاراستنی بەرژەوەندیەكانی رژێم.\nجەوانان لەدژی سیاسەتی فاشیستی رژێمی ئێران لەئەگەری تەقینەوەیەكی مەزندان\nسەرەڕای كۆی سیاسەتەكانی رژێم و داخستنی سەرجەم درگاكانی ئازادی بەرەوڕووی كۆمەڵگا، جەوانان رادەستی ئەو سیاسەتانە نەبوون و بەردەوام لێگەڕین یان بۆ ئازادی هەبووە. هەر چەند جەوانان لەئێران و كوردستان پچڕپچڕیش بووبێت ئاڵای شۆڕشیان بە شەكاوەیی راگرتووە. سەرهەڵدانەكانی جەوانان لەدوای هەڵبژاردنی خولی نۆهەمی پاڕلەمان و هەروەها سەرهەڵدان لەشارەكانی مەهاباد بۆ شوانە سەید قادر و بڵاوبوونی بۆ شارەكانی تر و هاوكات خاوەندارێتی گەل و بەتایبەت جەوانان لەبەرخۆدانی كۆبانێ و شەنگاڵ و كوشتنی فەریناز خوسرەوانی و دەیان نموونەی تر بەشێك لە شەپۆلی ناڕەزایەتی جەوانان لەدژی سیاسەتەكانی رژێمی ئێرانە. ئەو دیمەنەی كە ئێستا جەوانان نیشانی دەدەن دەری دەبڕێت كە جەوانان لەدژی سیاسەتی فاشیستی رژێمی ئێران لەئەگەری تەقینەوەیەكی مەزندان. بەس ئەو تەقینەوە دەبێت لەپێناو ئامانجێكی دیاریكراو و رێكخستن كراودا بێت. واتا هاوشێوەی رۆڵی جەوانان لەراگەیاندنی خۆبەڕێوەبەری دیمۆكراتی لەرۆژئاوا و باكووری كوردستان دا بێت. جەوانان لەشۆڕشی ئەو دوو بەشەی كوردستان چ ئەرك و بەرپرسیارێتی یان بە ئەستۆ گرتووە، پێویستە جەوانانی ئێران و رۆژهەڵاتی كوردستانیش لەقورسایی هەمان ئەركدا بن. بۆ ئەوەش جەوانان پێناسەی مێژووی كۆن و نوێ خۆیان بكەن، پێویستە لەژێر چەتری كۆمەڵگای جەوانانی رۆژهەڵاتی كوردستان (KCR) كۆببنەوە. جەوانان لەبەر ئەوەی ئازادیخوازن، لایەنگری دیمۆكراسین، دیمۆكراسیش بە واتای بەخۆبەڕێوەبردنی گەلە. ئەو كات جەوانان دەستپێشخەری سیستەمی خۆبەڕێوەبەری گەل لەرۆژهەڵاتی كوردستان و ئێران دەكەن. یا بە واتایەكی تر دەستپێشخەری هێڵی سێهەم یان هێلی گەل و یان خاوەندارێتی لەناسنامەو ئیرادەی خۆیان دەكەن. راگەیاندنی ئەو سیستەمەش لەلایەن جەوانان بە واتای شۆڕش لەدژی دیكتاتۆریەت و دەسەڵاتخوازی دێت. ئەگەر بزووتنەوەو رێكخراوە دیمۆكراتیكەكانی جەوانان لەژێر رێبەرایەتی كادیرەكانی شارەزاو پەروەردەكراو پێش بخرێن، گەرەنتی سەركەوتنی تێكۆشانی كۆمەڵایەتی و سیاسین. چۆنكە لەرۆژی ئەمڕۆدا ئەگەر بزووتنەوەیەكی كۆمەڵایەتی خاوەن وزەو داینەمۆی جەوانان نەبێت، شانسی سەركەوتنی نابێت.


هەپەگە؛ 6 سەربازی سوپای توركیا كوژران - تۆڕی میدیایی خەڵک\nهێزەكانی پاراستنی گەل ڕایدەگەیەنێت، هێزەكانیان لە هەرێمی گەریانی ناوچەی شەمزینانی جۆلەمێرگ لەدژی خاڵی پشكنینی بارەگای نەوا چالاكییەكی سەركەوتوانەی ئەنجامدا و 6 سەربازی سوپای توركیا كوژران .\nناوەندی راگەیاندن و چاپەمەنی هێزەكانی پاراستنی گەل هەپەگە لە ڕاگەیەنراوێكدا بڵاویكردەوە، لە چوارچێوەی هەنگاوی ‘كاتی ئازادی’یە هێزەكانیان لە ١٩ی كانونی دووەم لە كاتژمێر 8 دا لە هەرێمی گەریانی ناوچەی شەمزینانی جۆلەمێرگ لەدژی خاڵی پشكنینی بارەگای نەوا چالاكیەكی سەركەوتوانەی ئەنجامدا.\nئاماژەبۆ ئەوەشكراوە، هێزەكانیان دوای ئەوەی بۆ ماوەیەك چاودێری بارەگای نەوایان كرد و بۆیان دەركەوت، كە سوپا بە ڕۆژ دەچنە خاڵی پشكنین و بە شەویش دەگەڕێنەوە، تەقەمەنیان لە سەنگەری داگیركەران جێگیر كرد ، دواتر ٦ داگیركەر لە سەنگەرەكە جێگیر بوون ، گەریلا ئەو تەقەمەنیەیان بە شێوەیەكی سەركەوتوانە تەقاندەوە، كە لەناو سەنگەرەكەدا جێگیركرابوو و ٦ سەربازی سوپا كوژران.\nدوای تەقەینەوەكە، بەدەیان ئۆتۆمبێڵی مەدەنی و سەربازی چوونە شوێنی رووداوەكە و كوژراوەكانیان لەهەرێمەكە دوورخستەوە و دەستیان بە ئۆپەراسیۆن كرد، ئۆپەراسیۆنەكە لە كاتژمێر 4 هەمان ڕۆژ بێ ئەنجام كۆتایی هات.\nخەڵك هێزەكانی پاراستنی گەل ڕایدەگەیەنێت، لەچالاكی هێزەكانیان دژبە سوپای توركیا هەشت سەرباز كوژران و دوای چالاكییەكانی گەریلا لە هەرێمی مەتینا…\n19 مارس 2021 10.15 pm\nخەڵك (هەپەگە) بەرپرسیاریەتیی هێرشكردنە سەر بنكەیەكی هێزی ئاسمانیی لە ئامەدی باكووری كوردستان لەلایەن گەریلاوە…\n24 نیسان 2021 6.06 pm\nخەڵك هێزەكانی پاراستنی گەل ڕایدەگەیەنێت، سوپای توركیا ٢٣ی ئەم مانگە جموجوڵی ئاسمانی بۆسەر هەرێمەكانی مەتینا،…\n11 حوزەیران 2021 4.15 pm\nخەڵك هێزەكانی پاراستنی گەل ڕایدەگەیەنێت، گەریلا لەجودی تا چیاكانی زاگرۆس لە هەر شوینێك دەوڵەتی توركیا هەبێت…


Home›هەواڵ›کوردستان›پزیشکانی شارەزوور و سەیدسادق بایکۆتی دەوامیان کرد\nلەبەرامبەر دواكەوتن و دابەشنەكردنی مووچەكانیان، ئەمڕۆ سەرجەم پزیشكان و كارمەندانی تەندروستی لە نەخۆشخانە گشتییەكانی قەزای شارەزوور و سەیدسادق دەرگای نەخۆشخانەكانیان داخست و رۆشتنەوە ماڵەوە، هیچ حاڵەتێكی كتوپڕیش نابینن.\nكەمال ئەحمەد، بەرپرسی بەشی راگەیاندن لە نەخۆشخانەی گشتی شەهید ڕەوف بەگ لە قەزای شارەزوور بە SNNی راگەیاند: بەهۆی دابەشنەكردنی ئەو وادەیەی كە بەڵێندرابوو مووچەی پزیشكان و كارمەندانی تەندروستی دابەشبكرێت، هاوكات دیارینەكردنی هیچ وادەیەك بۆ دابەشكردنی مووچەكانیان، لە ئێستادا سەرجەم پزیشكان و كارمەندانی تەندروستی لە سەرجەم بەشە جیاوازەكانی نەخۆشخانە مانگرتنیان راگەیاندووە.\nئاماژەی بەوەشكرد: لە ئێستادا نەخۆشخانەكە بەڕووی نەخۆشانی سنوورەكە داخراوە و لە بەشی فریاكەوتنیش هیچ حاڵەتێكی كتوپڕ نابیندرێت، هەروەها مانگرتن و بایكۆتكردنی دەوام لە لایەن پزیشكان و كارمەندانی تەندروستی بەردەوامی دەبێت تا ئەو كاتەی مووچەی وەزارەتی تەندروستی دابەشدەكرێت.\nهەر بە هەمان هۆ لە قەزای سەیدسادقیش پزیشكان و كارمەندانی تەندروستی نەخۆشخانەی گشتی شەهید شەوكەتی حاجی مشیر بایكۆتی دەوامیان كردووە، داواكارن حكومەت مووچەكانیان دابەشبكات و كۆتایی بەم دۆخە خراپەی مووچەخۆران بهێنێت.


مەحموود عوسمان: وڵاتان دەزانن بارزانی ڕۆڵی ڕەقەم یەک لە کوردستاندا دەگێڕێت\n”هاتنی وەزیری دەرەوەی ئەمریکا بۆ هەرێمی کوردستان گرنگە“\nزریان حاجی 10/01/2019 - 12:28 بڵاوکراوەتەوە لە كوردستان\nسیاسەتمەدارێکی کوردستان جەختی لە گرنگیی سەردانەکەی وەزیری دەرەوەی ئەمریکا بۆ هەرێمی کوردستان کردەوە و ئاشکرای کرد کە دونیای دەرەوە دەزانێت سەرۆک بارزانی ڕۆڵی ژمارە یەک لە کوردستاندا دەگێڕێت، بەڵام ”بەداخەوە کوردەکە خۆی لەوە تێناگات“.\nمەحموود عوسمان، سیاسەتمەداری ناسراوی کوردستان، لە بارەی سەردانەکەی دوێنێ چوارشەممە ٩ی ١ی ٢٠١٩ی مایک پۆمپیۆ، وەزیری دەرەوەی ئەمریکا بۆ هەرێمی کوردستان، بە (باسنیوز)ی ڕاگەیاند: ”هاتنی وەزیری دەرەوەی ئەمریکا باشە، قسەیان لەگەڵ کردووە و گوتیان گفتوگۆکان ئەرێنی بووە، بەڵام پێویستیشمان بەوەیە ڕێککەوتنێک لەگەڵ ئەمریکا بکەین کە چی بۆ کورد دەکات و لە ڕووی سیاسییەوە چی هەیە و لە ڕۆژئاوا چی دەکات“.\nئەو سیاسەتمەدارە پێیوایە کە پێویستە کورد گفتوگۆیەکی جددی لەگەڵ ئەمریکا بکات و ڕێککەوتنێکی لەگەڵدا ببەستێت کە بەهۆیەوە هەندێک گەرەنتی بە کورد بدرێت. هۆکاری ئەمەشی بۆ ئەوە گەڕاندەوە کە هەرچەندە ئەمریکا لە هەندێک قۆناغدا هاوکاریی کوردی کردووە، بەڵام لە هەندێک قۆناغیشدا هاوکاری نەکردووە.\nلەبارەی ڕۆڵی سەرۆک بارزانی و کۆبوونەوەی لەگەڵ وەزیری دەرەوەی ئەمریکا، مەحموود عوسمان بە (باسنیوز)ی ڕاگەیاند: ”کاک مەسعود ڕۆڵێکی گەورەی هەیە و ئەوانەی دەرەوە هەمووی دەزانن ڕۆڵی ڕەقەم یەکی هەیە لەم بابەتەدا، بەداخەوە کوردەکە خۆی تێی ناگات لەو شتانە، ئەو ناکۆکیی حزبەکان و دژایەتیی یەکتر و ئەمانە، بەڵام سەرۆکی گەورەترین حزبە و کوڕی مەلا مستەفایە و سەرۆکی هەرێم بووە ماوەیەکی درێژ، ڕۆڵی هەیە“.\nلە کۆتاییشدا ئەوەی دووپات کردەوە کە سەردانەکەی وەزیری دەرەوەی ئەمریکا بۆ هەولێری پایتەختی هەرێمی کوردستان، ”هەنگاوێکی گرنگە“.


جندۆکە - قەڵەم\nتاریخ ایجاد در دوشنبه, 01 آبان 1396 08:42\nناسر یەک بە خۆی دەنگی هەڵێنابوو و بە هەستەوە باسی تۆپێنی ئێوارەی خۆیانی بۆ تاهیر و کاک سولەیمان دەگێڕاوە. ئەمن ئاخر ژمارەی گۆڤاری سروە کە شێعرێکی منی تێدا بڵاو کرابۆوە و دوایەش چەند ساڵ پۆزم پێوە لێدا و قەتیش دوای ئەوە شێعری دیکەیان بۆ چاپ نەکردمەوە، بە دەستمەوە بوو و وام دەنواند کە خەریکی خوێندنەوەییم. حەلیمە لە گەڵ دایکم چاویان لە تلویزیۆنەکە بڕی بوو. تلویزیۆنیش دوو کاناڵ زیاتری نەبوو. یەکیان مەلایەکی تووکن باسی کەربەلای دەکرد و ئەوەی دیکەش ژنێک خەڵکی فێری چێشت لێنان دەکرد. بە ناچاری چاویان لە ژنەکە بڕیبوو و بیریان لە فێڕ و گازی چەند شۆعلە و یەخچاڵی دوو دەرکە و هەمزەنی بەرقی و... ئەوشتانە دەکردەوە پێیان وابوو ئینسان ئەو شتانەی هەبێ بە دڵنیاییەوە دەتوانێ چێشتی خۆشیش لێ بنێ. باوکم پاڵی بە تاقە پشتییەکەی ماڵێوە دابوو و چۆکەکانی لە باوەش گرتبوو لە پڕ گوتی: سێ تەگەرییەکە دەفرۆشم.\nهەموو بێ دەنگ بوون. ناسر پێش ئەم قسەیە تۆپێکی شووت کردبوو و بە بیستنی ئەم قسەیە چاوی لە تۆپەکە هەڵگرت. تۆپەکە هەروا بێ ئامانج لە حەوادا دەسووڕایەوە و بەرەو پێشەوە دەڕۆی. کاک سولەیمان و تاهیر چاویان بڕیبووە تۆپەکە. ژنەکەی نێو تلویزیۆنەکە ئاوری گازەکەی کز کرد و چاوی بڕییە دەمی دایکم بزانێ چی جوابی باوکم دەداتەوە. حەلیمە خۆی بە شانی دایکمەوە نووساند. دایکم ڕەنگێکی هێنا و برد و تفێکی بە زۆری قووت دا. ئەمنیش وەک ئەوەی یەکەم جاربێ شێعرەکەی خۆم لە سروەدا دەبینم دەمەویست بە پەلە پەل جارێکی دیکەی بخوێنمەوە. دایکم گوتی دەتەوێ سێ تەگەرییەکە بفرۆشی؟ رێگای دیکەمان نییە؟\nلە پڕ تۆپەکە هاتە خوارێ و لە لێواری میزی تلویزیۆنەکە درا و بەرەو لای باوکم وەرسووڕا. قابڵەمەی ژنی نێو تلویزیۆنەکە لەرزییەوە. ژنەکە توند باوەشی پێدا کرد و گوتی حەک رووی جەدوئابادت ڕەش بێ! باوکم وەک دەروازەبانێکی لێهاتوو دەستی لە چۆکەکانی بەردا و تۆپەکەی گرتەوە. ڕووی کردە ژنەکە و تفێکی لێکرد و گوتی دا ناسر لە دمی ئەو دێڵە بدە. ناسر زوو تلویزیۆنەکەی کوژاندەوە. ئێمە حەپەساو دەممان داچەقاندبوو. باوکم گوتی: نایفرۆشم. مەعامەلەی پێ دەکەم کابرا پارچە زەوییەکی لە پشت باسکۆڵی پاڵەوانی هەیە سێ سەد هەزاریشم باقی دەداتەوە... .\nئەگەر بە دزییەوە دەست بخەیە گیرفانی پاتۆڵەکەی باوکمەوە، چنگێک خاکت دێتە نێو دەستەوە. خاکێک کە هەمیشە تازە تازەیە و نمیشی هەیە.ئەم خاکە ،خاکی گوندەکەیەتی و بۆنی کوێستانەکانی لێ دێ. سەیرەکەی ئەوەیە باوکم لەمێژە نەچۆتەوە گوند،کەچی هەمیشە دەڵێی ئێستا باوکم پڕی داوەتە دڵی زەوی و پچراندووتەتی، هەمیشە گژوگیاشی تێدا دەبینییەوە.دایکم و باوکم خزمی یەکترن و سەربوردەی ژیانیان وەک شیرێژوڕۆن تێکەڵی یەکترە. هەردووکیان لە سەردەمێکی لێک نزیکدا هاتوونەتە شار و هەر دووکیان ئێستاش بە دڵ لە گوندن و بە جەستە لە شار.\nڕقیان لە شار و هاڕە هاڕی ئەوە و عیلاجی دەردی دڵیان تەنیا بە ئاوی کانیاوی دێیەکانیان چارەسەر دەبێ، بەڵام کێشەکە ئەوە بووە کە هیچیان لە بنەماڵەی دەسترۆیشتوو نەبوون و لە گوندەکاندا بستێک خاکیان شک نەبردووە لاوێچێک گەنمی تێدا بڕوێنن. بۆیە ئەوان تەنیا خزمی قاجر و زەنبیل بوون و قەت نەبوونەتە هاووڵاتی .\nلە ژیانیان دا قەت سەریان بۆ دەسەڵات دانەنواندووە و هەر وەک ئێستاش کە نانێکی دەسەڵاتیان نەخواردووە و نایخۆن.\nباوکم کە هاتووەتە شار، شار نە دووکەڵی لێ بووە و نە هاڕە هاڕ... شارێکی چکۆلە، کە تاقە شەقامێکی قیرکراوی هەبووە و ناڵەشکێنەیەکی کەم تەمەن کە بستێک بووە و هێشتا سمێڵیشی گووگرە نەبووە و حەوزەگەورەیەکی گچکە کە ئەفتاوەیەکی ئاو تێدا بووە، ئیدی ئاو بێنە و دەستان بشۆ.\nبەڵام گرینگ ئەوە بووە کە پێیان دەگوت شار و بازاری هەبووە و ئاغا چاوی لێ دەرنەپەڕاندوون و حاجی و مەلا و کوێخا و ژاندارمە دەسەڵاتیان کەمتر بووە.\nباوکم بە خۆی و بوخچەیەکی بن هەنگڵەوە دێتە شار و دڵی لە کن کانیاوەکان و حاجی کیمی و گردە زێڕینە و بوزەکان و قۆپییەکان بە جێ دەهێڵێ. ئەو دڵ بە جێهێشتنە قوڕی بە سەری ئێمەدا کرد. باوكم تا ئێستاش دڵی لە هیچ ماڵێک داناسەکنێ. زوو زوو خانوو دەگۆڕێ. بێ هیچ هۆکارێک هەڵدەستێ خانووەکە دەفرۆشێ و لە شوێنێکی دیکە خانوویەکی دیکە دەکڕێتەوە.ئەمن لە دایک نەببووم کە یەکەم خانووی کڕیوە و فرۆشتوویەتییەوە. کە لە دایک بووم ماڵـمان لە کن حەمامی حاجی شاخە بوو.تا بوومە سێ ساڵە چووینە لای ترمیناڵی مهاباد،بوومە شەش ساڵە چووینە کن خانەقا، بوومە هەشت ساڵە لە پشت سیلۆ بووین، بوومە دەساڵە لە نزیک فەلەکەی ئێعدام بووین، بوومە دوازدە ساڵە لە قوول-لە بووین... . ئێستا کە جاری وایە زەنگ لێدەدەم و لە گەڵ دایکم قسە دەکەم دەڵێ رۆڵە چ قسەیەکت هەیە بیڵێ کارم هەیە خەریکی ماڵ بار کردنین.زوو دەڵێم دایە لە کام گەڕەکن، جاری وایە دەڵێ لە جادە حەسارین،جاری وایە دەڵێ لە کن مەدرەسەی چواری ئابانین،یان لە شەهرەکین.\nهەنووکە نزیک پەنجا ساڵە باوکم لە شارە .\nباوکم دەڵێ کوڕم ئەگەر هاتمە شار خیابانەکانی هەمووی تەق تەق و بەرد بوون و بیابان. بە قڕانێک دووچەرخەیەکم بە کرێ گرت و دەستم کرد بە دووچەرخە لێ خوڕین لە کن دووکانەکەی ئێستای خاڵم کەوتم و سەرم شکا.دووکانەکەی ئێستای خاڵی دەکەوێتە نزیک مخابەرات و پێشی زیندانی ئیتلاعات.\nئەوەی لەو هەموو ماڵ گواستنەوەیەدا نسیبمان بووە ئەوە بوو، نووکە ئێمەی منداڵیش وەک قەرەچی دڵمان بە هیچ جێگایەک گرێ نادەین و تا ئێستاش بێ هەموومان ساڵێ جارێک دوو جار بار دەکەین و گەڕەک و شار و وڵات دەگۆڕین.\nئەودەمەی باوکم گوتی سێ تەگەرییەکە دەفرۆشم.ساڵێک بوو لە پشت چڵەوکەبابی سامان کرێنشین بووین و باوکم پووڵی خانووەکەی دابوو بە سێ تەگەرییەک و باقیەکەشی خواردبوو. منی مێرمنداڵ بە عەقڵی ئەو کاتم پێم وابوو تازە ئێمە نابینەوە سێحەبی خانوو.\nرۆژێک کە هەموومان لە خەو هەستاین دیتمان رۆژ نەبووەتەوە.سەرلەنوێ خەوتینەوە. تا قاوەڵتوون خەوتین و هەر رۆژ نەبۆوە. خەوتین، خەوتین، خەوتین ئاخری یەکمان چوو پەردەکەی لادا و دیتی دەڵقێکی ڕەشی گەورە پێشی پەنجەرەکەی گرتووە.\nباوکم سێ مانگ بوو کرێ خانووەکەی نەدابوو. خاوەن ماڵ سەرتاپای خانووەکەی لە نایلۆنێکی ڕەش گرتبوو و سوێندی خواردبوو ناهێڵم رۆژی رووناک ببینەوە تا کرێیەکەم نەدەنێ. هەر ئەو رۆژە باوکم چوو مەعامەلەیەکی بە سێ تەگەرییەکەی کرد و خاکێکی سەد میتری لە پشت باسکۆڵی پاڵەوانی کڕی و سێ سەد هەزاریشی باقی وەرگرتەوە.\nئەمن لە خۆشیان حەجمینم نەبوو، گوتم بابە باسکۆڵی پاڵەوانی، ئەوەی... ئەوەی کن مەیدانی فووتباڵ دەڵێی؟\nباوکم : کەرە کەر خاک لەوێ بە سێ تەگەری دەدەن؟نا دەرەوەی شارە تا سێ تەگەرییەکەم پێیە دەتانبەم . هێندش دوورە بۆ ئەوە نابێ بگەڕێنەوە، هەر لەوێ بمێننەوە تا خانووەکە ساز دەکەم.\nمیترمان لە بیر چوو بوو.بە شەقاو دەستمان بە پێوانی خاکەکە کرد.لە پەنا باسكۆلەکەوە خانوویەکی چکۆلە بە بلووک دروست کرابوو. دەرکەکەی تەنەکە بوو.خانوویەکی زۆر هەژارانە.بێجگە لەم خانووە تاق و لۆقە خانوو دروست کرابوون.لە مەودای کولتەپە بۆ شەهرەک دەشتاییەکە، هەموو دەشتاییەکە بیست ماڵی لێ نەبوو.هەر یەکەیان لە سووچێک.\nخانووەکان هەموو نایاسایی دروست کرابوون و ئیزنی دروست کردنیان وەرنەگرتبوو.\nباوکم گوتی با بچین لەم ماڵە بپرسین بزانین لەو خانووانە هیچیان بە تاڵە بە کرێی بگرین.\nبەردێکم هەڵگرت و تەق تەق لە دەرکە تەنەکە ژەنگاوییەکەم دا. پاش قەدەرێک دەرکەکە بە جیڕە جیڕ کراوە و کچێکی جحێڵی رەش ئەسمەری جوان دەرکەی کردەوە.هەم من و هەم باوکم بە دیتنی ئەم کچە لەو بیابان و لەم خانووە پەرپووتەدا هەڵبەزینەوە. فەرمووی کردین و سپاسمان کرد. پرسیارەکەمان لێ پرسی. بە قامک خانوویەکی نیشانداین و گوتی هۆوە چۆڵە، ساحەبەکەشی لە فڵانە جێگایە.پاشان بزەیەکی کرد و گوتی تا ئێستا دە ماڵیش هاتوونەتە نێوی، بەڵام دەڵێن جندۆکەی تێدایە. هەموو سبەینێکەی چۆڵی دەکەن. باوکم گوتی کچم من دەبێ لێرە خانوو دروست بکەم و ئینشائەڵلا دەبینە جیرانتان.ماوەی مانگێک ناعیلاجم ئەو خانووە بە کرێ بگرم. ئەگەر دەکرێ ئەم قسەیە لە کن ژن و منداڵی من مەکەن. کچە دوو سێ جار گوتی بە چاوان... بە چاوان و دوایە خوڵکی ماڵێی کردین و ئێمەش سپاسمان کرد وماڵئاوایمان لێ کرد. سواری سێ تەگەرییەکەمان بووین و هاتینەوە. لە رێگا هیچمان هیچمان نەگوت. دیارە سێ تەگەریش هێندە تڕە تڕی زۆرە بۆ قسە کردنیش هەر نەدەبوو.\nنەنکم خودا عافووی بکات زۆر جار دەیگوت ئەگەر جندۆکەت دی دەرزیلەیەکت پێ بێ و دەرزیلەکەی پێ دابکەی ،دەبێتە هی تۆ.ئەو قسەیە لە مێشکم دا هەر دەهات و دەچوو. لە بەردەرکە باوکم سێ تەگەرییەکەی راگرت و کوژاندییەوە. من دابەزیم. ویستم لە دەرگا بدەم. باوکم گوتی خەبات ئەو قسەیەی بیستمان هەر بەینی خۆمان بێ، باشە؟\nگوتم باشە، ئەی چۆنی چارەسەر دەکەی؟\nگوتی ئەورۆ بە کرێی دەگرم ،خودا گەورەیە.\nهەر ئەوەندە بڵێی سێ و دوو ماڵمان بار کرد و گواستمانەوە. شەوێ دایکم و وان لە ماڵی پوورم مانەوە و ئەمن و باوکیشم بە بیانووی ئاگا لە کەلوپەل بوون .لە خانووە تازەکە ماینەوە.\nلە پەنا خۆمان سەرو گۆپاڵێکمان دانا و چاوەڕێ دانیشتین.شەو ڕاشکا و ئەژنۆمان شل بوو و مانگ بە تاقی ئاسمانەوە هەڵپڕووکا و ئێمە هەروا بە دەوری خانووەکە و نێو حەسار و ژوورەکاندا دەهاتین و دەچووین. ئەم خانووە دوایین خانوو لە خانووەکانی ئەم دەوروبەرە بوو و پشتی دەبووە دارستانێکی چڕ .شانسی ئێمەش تاریکەشەو وئەنگوستە چاوی وام قەت نەدیتبوو....\nجار جار لە گەڵ باوکم چایەکمان دەخواردەوە و هەر جارەو باسی شتێکمان دەکرد.جارێک لێم پرسی بابە بڵێی جندۆکە بێن؟\nباوکم زۆر قایم گوتی: با بێن شەپ تڕێنیان دەکەین.\nدڵنیا بووم کێوێکم لە پشتە. کاتژمێر سێی نیوەشەو وردە وردە بە زۆری پێڵووی چاوم پێ ڕاگیرابوو. جار جار کە سەیری باوکمم دەکرد. دەمدی ئەویش ماندوویەتی ماڵ گواستنەوە و بێ خەوی فشاری بۆ هێناوە. جار جارە هەر دووکمان خەونووچکە دەیبردینەوە. ئاخری هەرچۆنێک بێ هەستام و دەورێکی دیکە بە دەوری خانووەکەدا سووڕامەوە. کە هاتمەوە دیتم باوکم لە سەر بەڕەکەی نێو حەوشە خەوی لێکەوتووە.\nئاسمان وردە وردە رووناک دەبۆوە و کەڵەبابێک لە دورڕا دەنگی دەهات. لە دڵی خۆمدا گوتم ئەوش ئەفسانەی جندۆکە. سەگباب نەهات بیگرم.\nپاشان بە پلیکانەکەی حەسارێدا وەسەر کەوتم و چوومە نێو هاڵەکەوە.نێو هاڵ هەمووی کەلوپەلی ماڵێ دانرابوو و جێگای خەوتنم نەدیتەوە. دەرکەی ژوورێکم کردەوە. چەند بەڕە و پەتوو و موکێت لە سەر یەکتر دانرابوون. موکێتێکم بڵاو کردەوە و لەسەری ڕاکشام.پەنجەرەکە کرابۆوە و شنەبای بەیانی خۆی بە ژوورێ دادەکرد و فێنکاییەکی خۆشی دەمەو بەیانی لە گەڵ خۆی دێنا ژوورێ.پەتوویەکم بە خۆم دادا و خۆم گرمۆڵە کرد و خەوتم.\nپێنج دەقە نەدەبوو خەوتبووم. یەکێک بە نووکە شەق لە چۆکمیدا و گوتی دەتەوێ من بگری\nقژی زەرد زەرد بوو.تیژ بەرەو ئاسمان هەڵکشابوون. چاوەکانی داقلیشابوون و مەودای بستێک لە یەکتری دور بوون و دەمی خوار کردبۆوە و پێم پێ دەکەنی. لەشی سپی و... زمانم لە گۆ کردن کەوتبوو. هێزم نەبوو هەستمە سەر پێ. دیسان پێکەنی و گوتی دەتەوێ من بگری. یەک بە خۆم هاوارم کرد نااااااااااا. هەستام و بەرەو دەرکە هەڵاتم.لە پڕ بە شتێک لە سەری دام . سەرم سووڕا و گێژ بووم و دەمەوڕوو کەوتم. داهاتەوە و دەموچاوی هێنا پێشێ و گوتی دەی بۆ نامگری.\nگەرمایی خوێنی سەرمم هەست پێ دەکرد. دنیا لە پێش چاوم تاریک داهات و ئاگام لە خۆم نەما.\nکە وەئاگا هاتمەوە. لە حەسارێ بووم. باوکم بە سەرمدا نوشتابۆوە و بە دەسرەیەک هەوڵی دەدا پێشی خوێنی سەرم بگرێ. دیسان بێهۆش بوومەوە. ئەوجار بە دەنگی گریانی دایکم و وان وهۆش هاتمەوە. خوێنی سەرم راوەستابوو، بەڵام خوێنێکی زۆرم لەبەر رۆیشتبوو و زۆر بێ هێز ببووم. باوکم بە دەنگێکی نووساوەوە بەسەرهاتەکەی بۆ دەگێرانەوە. دوایەش گوتی هەر ئەوڕۆ لێرە دەڕۆین. ئەو خاکە دەفرۆشم و هەر نایەمە ئێرە.بە نووزە نووز گوتم: نا بابە پەلە مەکە.\nگوتی ڕۆڵە چاوێک لە خۆت بکە. ئێرە بۆ مانەوە نابێ.نەمدەزانی بۆ بەڵام لە ناخمدا گرێیەک دروست ببوو.بەو حاڵە شپرزەیەمەوە زۆرم هەوڵدا تا رازیم کردن ئەمڕۆش بمێنییەوە. هیچ هۆیەکیشم بۆ قسەکەم شک نەدەبرد. تەنیا دەمویست لێرە بمێنییەوە.\nتا لای نیوەڕۆ کاس کاس بووم. نزیک نیوەڕۆ بڕێک باشتر بووم. دوانیوەڕۆ حەسەنی برای کاک ئەمین هات.کتێبی چیشتی مجێوری تازە کڕیبوو. بە خۆی خوێندبوویەوە. بۆ منی هێنا بوو منیش بیخوێنمەوە. بە تامەزرۆییەوە لێم وەرگرت.\nهەرچی بیرم لە شەوی ڕابردوو دەکردەوە شتێک بۆمن ناڕوون بوو.مێشکم وەختا بوو بتەقێ. باشە من بۆ دەڵێم لەو خانووە ناڕۆین؟ ئەی ئەگەر ئەو شەو یەکمانی کوشت؟ ئەودەم خۆ تا قەئری قیامەت خۆم نابەخشم.\nجاری وابوو حەسەن قسەی دەکرد. من تەنیا لێویم دەدی دەجووڵێتەوە .نەمدەزانی چ دەڵێ. تەنیا دەموچاوی جندۆکەکەم لە پێش چاو بوو. قژی زەرد زەرد بوو. تیژ بەرەو ئاسمان هەڵکشابوون.چاوەکانی داقلیشابوون و مەودای بستێک لە یەکتری دور بوون و دەمی خوار کردبۆوە و پێم پێ دەکەنی.....\nلای نوێژی شێوان چاوم رێشکە و پێشکەی دەکرد و هەموو شتەکانم لێڵ دەبینی. دایکم و باوکم دەیانەویست ئەم شەو کەس لەو ماڵەدا نەمێنێ. بەڵام من هەموو هەوڵم وەگەڕخستبوو ڕازیان بکەم کە بمێننەوە.قسەکانم بە پەلە پەل دەگوت و وشەکانم تەواو گۆ نەدەکرد. هەمووی دەبوونە بڵمە بڵم.\nحەسەن بە نائومێدییەوە چاوی لە زەردەپەڕی ئێوارە بڕیبوو. گوتی دەبێ بڕۆم. ڕووی کردە دایکم و باوکم و گوتی: سبەینێش سەردانی دەکەم. ئەگەر باشتر نەبوو دەیبەینە دوکتور.پاشان گوتی: پێم باشە جوابی نەدەنەوە ولێرەی لابەن. بە خۆشتان لێرە مەخەون، ئەگەر پێتان خۆشە گەورەمان بکەن و وەرنە ماڵی ئێمە. لە خزمەتتان دادەبین.\nباوکم لە گەڵ حەسەن هەستا بووە سەر پێ و خەریک بوو بەرێی بکات. چاوێکی لە دایکم هەڵدەتەکاند کە بچێ کەوشەکانی بۆ جووت بکات.\nحەسەن ئاگای لێ بوو. لە شەرمان سوور هەڵدەگەڕا و گوتی دادە سەعادەت چۆن کەوش بۆ من دادەنێی. فەرقی من و خەبات نییە. بە خودا ناهێڵم جەنابت کەوش بۆ من دانێی.\nکەوشششششششششششششششششش. کەوششششششش.کوتوپڕ پەردەیەک لە پێش چاوم لابرا. هەستامە سەر پێ و گوتم دانیشن شتێکی زۆر گرینگم وەبیر هاتۆتەوە.\nهەموو دانیشتن. گوتم جندۆکەکە کەوشی لە پێدا بوو.رۆژی ئەمڕۆ کاس بووم و مێشکم پێ کۆ نەدەکراوە،بەڵام ئێستا جوان جوان لە پێش چاومە.ئەو کاتەی جندۆکەکە لە سەری دام و کەوتم و دەموچاوی نزیک کردەوە و قسەی کرد، من هێشتا بە ئاگا بووم. کە خەریک بوو دەرۆی ،وردە وردە پێش چاوم ڕەش دەبوو، بەڵام کەوشەکانیم دی. ئاااااااااا بە خودا کەوشی لە پێدا بوو. کەوشەکانی ئێستاش لە پێش چاومن.کەوشێکی کەتانی سپی بوو.\nباوکم گوتی: سولەیمان بڕۆ چەند کەس لە کوڕەکانی خزم بێنە، ئەم شەو دەبێ ئەم سەگبابە بگرین. سەعاتێکی پێ نەچوو یەک یەک و دوو دوو هەموو هاتن. ببوو بە پێکەنین و بەزمێک هەر نەبێتەوە. قەمە و زنجیر و بۆکس و... ئەوەی وەدەستیان کەوتبوو هێنابوویان. یەک بە ماتۆڕ هاتبوو، یەک بە دووچەرخە و یەک بە جیپ گاڵانت.\nبەزم بەزمی ڕاوی جندۆکە بوو. تا نیوە شەو دانیشتین و فشەمان گێڕا و پێکەنین. دوازدە بەم لاوە لە نێو عەرزە ڕووتەکەی حەسارێ ئاورمان کردەوە و دانیشتین. باوکم کە چوو بخەوێ قسەکان بێ پەردەتر دەکران. یەکیان دەیگوت: کاکە من سەڵتم جندۆکەکە کچ بێ لە خۆم گاتەوە. ئەوەی دیکە دەیکوت کوڕە کوڕیش بێ من هەر قبوڵمە. پاش کاتژمێر یەکی نیوەشەو سێ چوارێک لە پەنا ئاورەکە وردە وردە شڵ بوونەوە و پەتوویان ڕاخست و خەوتن.\nنزیک سەعات سێ دەتگوت شیمیاییان لێ داون هەر یەکە و بە لایەکدا خەوتبوو. لەپڕ مستەفا گوتی: ئەها جندۆکە هات. هەر بابا بوو دەردەپەڕی.یەک بەرەو ژوورێ هەڵدەهات و یەک بەرەوە دەرێ. ببوو بە تێکەولێکەیەک سەگ ساحەبی خۆی نەدەناسییەوە. دەی کوا ؟کوا ؟ وەڵلا خشەیەک هاتووە.\nبە بۆڵە بۆڵ و منگە منگ خەوتنەوە. وردە وردە پرخەیان دەگەیشتە ئاسمان.\nکە وەخەبەر هاتم. تاو هەڵاتبوو و تەواو رۆژ ببۆوە. ئەڵحمەللا وادیار بوو نە دز و نە جندۆکە بەم لایەدا نەهاتبوون.\nعەبدوڵڵا یەکەم کەس بوو چوو بووە بەردەرکە.کە هاتەوە ژوورێ. رەنگی سپی سپی هەڵگەڕا بوو.گوتی تەگەری ماتۆر و دووچەرخە و ماشێنەکەیان پەنچەر کردووە... .\nحەتوویەک بوو لەوێ بووین،لەو شەوەوە ئیدی هیچ باس نەبوو.باوکم لەم ماوەیەدا قەرزوقۆڵەی کرد و دەستمان بە خانوو دروست کردن کرد.\nوەستا محەمەد وەک خزمێکی دور و وەستای چاک دڵسۆزانە و بە دەست وبرد خەریکی کار بوو. بە رۆژ لەبەر دەستی ئەو وێڕای کرێکارەکانی دیکە کارم دەکرد و شەوانەش تا درەنگی شەو چێشتی مجێورم دەخوێندەوە.\nوردە وردە دیوارەکان هاتنە سەرێ و خەریکی دانانی تیرئاهەن بووین، رۆژێک نەیسانێکی شین چوار پێنج کەسی تێدا بوو لێمان پەیدا بوون و وەسەرمان گەڕان.\nگوتیان ئەوە مستەفای شارەدارە و پێش بە خانووی نا یاسایی دەگرێ. فەرغوون و پێمەڕەی فڕێ دا و دیواری وەبەر شەق دا.کار ڕاوەستا .\nدوو رۆژ قوڕەکاریمان ڕاگرت تا رێگایەکیان دیتەوە. شەوێک چوونە ماڵی مستەفای شارەدار و حەفتا هەزاریان بەرتیل دایە و ئاو بە ئاوردا کرا و لە سبەینێوە وەستا و فەعلا هاتنەوە سەر کاری خۆیان.\nرۆژێک خەریک بووم خیزم لە سەرەند دەدا یەکێک لە پشتەوە گوتی ماندوو نەبن.\nبۆ چەند سات دەموچاوی جندۆکەکە هاتە پێش چاوم. سەری لە دەموچاوم نزیک کردەوە وگوتی: دەی بۆ نامگری.\nهەموو گیانم وەلەرزین کەوت. هێزم نەبوو ئاوڕ بدەمەوە.پێـمەڕەکەم لە دەست خزی .چۆکم دادا سەر ئەرزەکە. چاوم لە رەشەوە دەهات.دەتگوت مغناتیسێکی بە هێز گرتوومی و ناتوانم ئاوڕ بدەمەوە.\nوەستا محەمەد لە سەر دیوارەکەوە. ئاگای لێم بوو.لەوێرا هاواری کرد .ئاگاتان لە خەبات بێ. دوو کەس هاتن بن پیلیان گرتم و لە بن سێبەری دیوارێک دایان نیشاندنم و ئاویان بۆ هێنام.\nپاش ماوەیەک وردە وردە هێزم هاتەوەبەر.پرسیارم کرد ئەوە کێ بوو گوتی ماندوو نەبن؟\n- هەر ئەوەندەم زانی بەرەو خیابان هەڵدێ.لەسەر دیوارەکەوە خیابانەکەم لێ دیار بوو.\n-گوتم کێ بوو گوتی ماندوو نەبن؟\nزل زل دەڵێ کەس وای نەگوتووە.گوتم دا لاچۆ لا. هەستامە سەر پێ پیاوێک لە سەر خیابانەکە ڕاوەستابوو. بەرەو لای هەڵاتم.\n- گەیشتە سەر خیابانەکە\n- پێش ئەوەی بگەمێ سواری تاکسییەکی سوور بوو.\n- کەمێک ڕاوەستا و پاشان دەستی بۆ پێشێ ڕاداشت و دەستی کرد بە هەڵاتن.\n- بانگم کرد ڕایگرە. ڕاینەگرت.بە دویدا هەڵاتم.\n- لە پڕ راوەستا و حەپەساو سەیری نوقتەیەکی دەکرد.\n- ئاوڕی داوە.چاوی لە چاوم بڕی. بە خۆی بوو.چاوی دەتگوت قەبرستانە.تاریک تاریک بوو.\n- دیسان کەمێکی دیکە هەڵات. گوتم کوڕینە فریای خەبات کەون.\n- تاکسییەکە ڕاوەستا. زۆر لێم دور نەبوو، کەمێک هەڵاتبوایەم دەیگەیشتمێ. هەڵاتم. چاوم لە جێی شۆفیر کرد. کەس لێی نەدەخوڕی. بە هەر دوودەستم چەپۆکێکم بە سەری خۆمدا دا.\n- کوڕەکان گەیشتنە سەری و گرتیان.بە سێ کەس بە راکێش ڕاکێش هێنایانەوە.\n- شۆفیری تێدا نەبوو.\n- سولەیمان گوتی: بابە خەبات زۆر ترساوە.گوتم بیبەنەوە ماڵێ.\n- لە پڕ هەموو تاکسییەکە پڕ بوو لەو. شەش کەس بوون.\n- تا ئەوان گەیشتنەوە ماڵێ وەستا و کرێکارەکانم بەڕێ کرد.\n- هەموویان چاویان تاریک بوو.\n- قورئانەکەم لە سەر تاقەکە هەڵگرت و رووبە قیبلە هەڵم هێنا. خودایە ئەو کوڕەم لە تۆ دەوێتەوە.\n- دەمی کردەوە و پێکەنی. ددانەکانی درێژ درێژ بوون. زەرد زەرد... گوتی دەتەوێ بمگری.\n- تا بەیانی قورئانم لە سەر سەری دانابوو، بەڵام ئەو لەو دنیایەدا نەبوو، لە نێو دنیایەکی دیکە دابوو.\n- تاکسییەکە رۆیشت من بە دوایدا رۆیشتم. گەیشتینە فەلەکەی مەعەلیم. بەرەو کەمەربەندی رۆیشت.وەدوای کەوتم.\n- بەیانی لە گەڵ دایکی بردمانە ماڵی بابە خەلیفە.\n- دەستی درێژ کرد، دەستی لە شووشەی تاکسییەکە هاتە دەرێ. من ویستم بۆ دواوە هەڵێـم.لە پشتەوە پشتە ملی گرتم.\n- بابە خەلیفە زۆری قورئان بە سەردا خوێند. پاشان گوتی بەو کۆڵەکەیەوەی ببەستنەوە. خێزانمیان ناردە دەرێ. ژنە زەعیفەیە تاقەتی نییە ببینێ بە دوان لە کوڕەکەی دەدەن.بابە خەلیفە گوتی شەیتان چۆتە کەوڵییەوە.بیکوتن.\n- ئەمنی بە دوای تاکسییەکەدا ڕادەکێشا. لە پڕ زرمەیەک لە ئاسمانەوە هات. هەر دووکمان سەرمان هەڵێنا. درزێکی گەورە کەتبووە نێو ئاسمانەوە. قاقا پێکەنی گوتی دەیانەوێ بمگرن. تۆش دەتەویست بمگری. ئەی بۆ کوێ هەڵدێی. وەرە بمگرە دەییییییییییی.\n- کە دارەکانیان هەڵدێناوە من لە تاوان چاوم دەقووچاند. خەبات دەنگی لێوەنەدەهات،دوایە دەنگێکی وەک وەڕین ...ئا ئا دەوەڕی.\n- لەپڕ لەتێک لە ئاسمانەکە بەر بۆوە.تیشکێک بە پڕتاو هاتە ژوورێ.ئەو منی بەردا. رووی کردە کونی ئاسمانەکە و وەک گورگ دەستی بە لووراندن کرد.\n- هەموو گیانی شەڵاڵی خوێن بوو.\n- دوایە وەڕی .منیش وەک ئەو دەوەڕیم.\n- بابە خەلیفە گوتی سەگە وەرە دەرێ.ئەو کوڕە بەردە.\n- لە تاکسییەکە دابەزین و چوونە نێو پارکی کوی محەمەدییەوە.سەرەتا وەک مرۆڤ بەسەر ئەرزەکەدا دەڕۆیشتن دوایە، داهاتنەوە و وەک گورگ مرۆڤیان لێهات و لە پارکەکە چوونە دەرێ و بە ناڵەشکێنەدا هەڵگەڕان.من چوومە پێشێ و دەستم بە تاکسییەکەوە گرت و سەرم هەڵبری وسەیرم کردن. شەش گورگ مرۆڤ بوون. دوایە یەکیان گرتەوە و روو بە ئەڵڵاهوئەکبەرەکەی سەر ناڵەشکێنە رۆیشتن. لەسەر بەردەکانی ئەڵڵاهووئەکبەرەکە دانیشتن. کوتوپڕ لە پێش چاوم ون بوون. دەستم لە سەر تاکسییە سوورەکە لابرد. دەستم رەنگی تاکسییەکەی گرتبوو. چاوم وردە وردە روونتر دەبۆوە. ئەوە ڕەنگی تاکسی نەبوو، خوێن بوو.سەرم هەڵێنا. دوان دارکاریان دەکردم.\n- یەک بەخۆی نەڕاندی کوڕە لێم مەدەن بە خاتری خودا بۆ وادەکەن؟ بابە خەلیفە گوتی دەست راگرن.\nجندۆکەکان کە رۆیشتن.......................................................................قەرزدارەکان هاتن.


نوێنەرێکی خامنەیی بە کۆرۆنا گیانی لەدەست دا\nله هه‌ولێر تووشبوویه‌كى دیكه‌ى په‌تاى كۆرۆنا ده‌ستنیشان كرا\nئەمریکا سیستەمێکی دژەمووشەکیی پێشکەوتوو لە هەولێر و ئەنبار جێگیر دەکات\nدوا ئاماری تووشبوو و مردووان بە کۆرۆنا\n”دەیەوێ بە خۆپیشاندان قەرزەکانی لەبیر خەڵک و حکوومەت بباتەوە“\nباسنیوز 22/02/2020 - 14:07 بڵاوکراوەتەوە لە كوردستان\nسەرکردەیەکی بزووتنەوەی گۆڕان رای گەیاند، شاسوار عەبدولواحید نیازی ئەوەی هەیە ”بە خۆپیشاندان“ قەرزەکانی لەبیر خەڵک و حکوومەت بباتەوە و نەیشاردەوە کە ئەو بازرگانە بە شێوازی سیاسی و یاسایی ”دەستی خەڵکی بڕیوە“.\nخەلیل سەرکانی، ئەندانی جڤاتی گشتیی بزووتنەوەی گۆڕان بە (باسنیوز)ی ڕاگەیاند: "شاسوار عەبدولواحید بانگەشەی ئەوە دەکات کە خۆی بە داکۆکیکار لە مافی هاووڵاتیان دەزانێت، بەڵام جگە لەوەی کێشەی یاسایی ھەیە، لە نێو ڕێکخراوەکەی خۆشیدا چەندین کێشەی بۆ درووست بووە و فراکسیۆنەکانی ھەڵوەشاونەتەوە و کێشەی لەگەڵ ھاوڕێکانی خۆی ھەیە“.\nبە بڕوای سەرکردەکەی گۆڕان، خۆپیشاندان مافی ھەموو چین و توێژێکی کۆمەڵگەیە، خەڵکی بە شێوەیەکی یاسایی دەتوانێت لە ڕێگەی خۆپیشاندانەوە داوای مافەکانی خۆی بکات، بەڵام ”خەڵک بەدوای شاسوار عەبدولواحید ناکەوێت“.\nخەلیل سەرکانی ئەوەی نەشاردەوە کە ”شاسوار عەبدولواحید قەرزێکی زۆری حکوومەت و خاوەن پشکەکانی چاڤیلاندی لایە و تائێستاش ئامادە نییە قەرزەکانی بداتەوە، بۆیە خۆپیشاندان دەکات، ڕەنگە ئامانجی ئەوە بێت، قۆناغێکی دیکەی پێ بەڕێ بکات، یان قەرزەکانی لەبیر خەڵکی بباتەوە“.\nدووپاتیشی کردەوە: ”شاسوار عەبدولواحید بە دەیان ملیار دینار پارەی حکوومەتی لایە! بەڵام نازانین بۆچی حکوومەت قەرزەکانی لێ وەرناگرێتەوە؟ ھەروەھا شاسوار عەبدولواحید بەشێوەیەکی زۆر یاسایی و سیاسی دەستی خەڵکی بڕیوە، بەڵام ھیچ کەسێک تاکو ئێستا وەک لایەنی پەیوەندیدار، ئامادەنەبووە مافی ئەو خەڵکە لە شاسوار عەبدولواحید وەربگرێتەوە".


:: PM:04:39:07/11/2021 \nهۆتێلێك له سلێمانی به‌هۆی ئه‌نجامدانی كاری له‌شفرۆشی تێیدا له‌لایه‌ن لیژنه‌كانی قایمقامییه‌تی سلێمانیه‌وه داخرا.\nورده‌كاری بابه‌ته‌كه به‌مشێوه‌یه: هۆتێل " ك.ی" كه ده‌كه‌وێته ناو بازاڕی سلێمانی به‌هۆی ئه‌وه‌ی سكاڵایان له‌سه‌ر تۆمار كراوه له‌لایه‌ن لیژنه‌كانی قایمقامییه‌ت سه‌ردانی كران و دواتر لیژنه‌كه بڕیاری داخستنی داوه.\nهه‌رچه‌نده لیژنه‌كه‌ی قایمقامییه‌ت ئاماده‌نین تا ته‌واوبوونی لێكۆڵینه‌وه‌كان هیچ زانیارییه‌ك بده‌ن، به‌ڵام به‌پێی زانیارییه‌كانی "وشه" ئه‌و هۆتێله كاری له‌شفرۆشی تێدا كراوه.\n"وشه" له به‌دواداچوونه‌كانی كه له ڕێی سه‌رچاوه‌یه‌كه‌وه كردوویه‌تی ئه‌وه‌ی ده‌ست كه‌وتووه كه زیاتر له 20 ژنی خه‌ڵكی ئێران له هۆتێله‌كه‌دا نیشته‌جێبوون و كاری له‌شفرۆشیان ده‌كرد.\nلیژنه‌كه‌ی قامقامییه‌ت بڕیاریانداوه هۆتێله‌كه تا ته‌واوكردنی رێككاره یاساییه‌كان دابخرێت و دواتر بڕیاری كۆتایی له‌باره‌یه‌وه ده‌درێ.\nله‌لایه‌ن كه‌سێكه‌وه سكاڵا له‌سه‌ر ئه‌و هۆتێله تۆمار كراوه ئه‌وه‌یش دوای ئه‌وه گومان كراوه خه‌ڵكی زۆر سه‌ردانی ده‌كه‌ن، به‌ڵام شه‌وانه نامێننه‌وه، به‌ڵكو به سه‌عات و دوو سه‌عات دێنه ده‌ره‌وه. هه‌ندێك له‌و زانیاریانه‌ی كه ده‌ست "وشه" كه‌وتووه ئه‌وه‌ی تێدایه كه ئه‌وه‌ی كاری به‌و ژنانه كردووه خاوه‌نی هۆتێله‌كه نییه، به‌ڵكو چه‌ند مانگێك له‌مه‌وبه‌ر ئه‌و هۆتێله له‌لایه‌ن كه‌سێكه‌وه به كرێ گیراوه و ئه‌و كاره‌ی تێدا كراوه.\nماوه‌ی چه‌ند ساڵێكه به لێشاو له ئێرانه‌وه كچی گوماناوی و ناپابه‌ند به دابونه‌ریتی كۆمه‌ڵایه‌تی روو له هه‌رێمی كوردستان ده‌كه‌ن، كێشه‌ی كۆمه‌ڵایه‌تی زۆریان دروستكردووه، ئه‌و كچانه تێكه‌ڵه‌یه‌كن له كورد و فارس، به‌ڵام كچی كوردی ره‌سه‌ن پابه‌نده به خێزان و دابونه‌ریتی كۆمه‌ڵایه‌تی، له‌گه‌ڵ ئه‌وه‌ی هێشتا زانیاری ورد له‌باره‌ی ناسنامه‌ی ئه‌و ژنانه‌ی ناو هۆتێله‌كه رانه‌گه‌یه‌نراوه.\nله هه‌رێمی كوردستان كاری له‌شفرۆشی به یاسا قه‌ده‌غه كراوه و له ڕووی عورفی كۆمه‌ڵایه‌تیشه‌وه قبووڵ كراو نییه، به‌ڵام پێده‌چێ ئه‌و هۆتێله به‌و جۆره‌ی پلانی بۆ داناوه هه‌وڵی ده‌ستخستنی پاره‌ی دابێ.


گرووپی "ژیوار" لە تاران\nکۆنسێرتی گۆرانی و موزیکی کوردیی ساز کرد.\nیەکەمین کۆنسێرتی گرووپی موزیکی "ژیوار" بە دەنگی خانمە گۆرانیبێژی کورد "ژیوار شێخولئیسلامی" بە شێوەی گشتیی لە فەرھەنگسەرای نیاوەرانی شاری تاران بەڕێوەچوو.\nگرووپی موزیکی "ژیوار" بە سەرپەرەستیی و بە دەنگی خانمە گۆرانیبێژی سنەیی "ژیوار شێخولئیسلامی" و بە ئاوازدانەری و دابەشکردنیی موزیک لە لایەن موزیکزانی لاوی ئێرانی "محەمەدعەلی نەجەفپوور"، بە جلووبەرگی رازاوەی کوردیی ناوچە جۆراوجۆرەکانی کوردستان بە بۆنەی ھاتنی نەورۆز کۆنسێرتی گۆرانی و موزیکی کوردیی و فارسیی لە تەلاری سەرەکیی فەرھەنگسەرای نیاوەرانی شاری تاران ساز کرد.\nئەم کۆنسێرتەی گرووپی موزیکی "ژیوار" کە بۆ یەکەمین جار بە شێوەی گشتیی ھاوکات بۆ پیاوان و ئافرەتان سازکرا لە دوو بەشدا بەڕێوەچوو، لە بەشی یەکەمدا چەندین پارچە موزیک و گۆرانی فارسی بە شیعری شاعیرانی ئێرانی و بە ئاوازدانەری "محەمەدعەلی نەجەفپوور" پێشکەش کران، لەوانە: گۆرانی "کرانەوە"، گۆرانی "فڕین لەگەڵ ھەتاو" بە شیعری "فەرەیدوون موشیری"، تاکژەنی ئامێری تار بە ژەنیاری "محەمەدعەلی نەجەفپوور" و خاتوو "ساینا تەھماسب زەمانیان"، گۆرانی "سرتە ئاڵۆزەکان" بە شیعری "سەعدی"، گۆرانی "لەوپەڕی نووراو" بە شیعری "مەولانا"، تاکژەنی ئامێری قانوون بە ژەنیاری خاتوو "موژگان محەمەدحوسەینی"، گۆرانی "دای کاتۆ"، تاکژەنی ئامێری عوود بە ژەنیاری خاتوو "یاسەمەن شاەحوسەینی"، گۆرانی "شاری خامۆش" بە یادی موزیکزانی کۆچکردووی ئێران و ژەنیاری پێشەنگی ئامێری سێتار مامۆستا "یۆسف فرووتەن" بە شیعری "محەمەدڕەزا شەفیعی کەدکەنی"، تاکژەنی ئامێری نەی بە ژەنیاری خاتوو "سۆگوڵ خوجەستە" و گۆرانی "رەنگی ئاوا" بە شیعری "مەولانا".\nلە بەشی دووەمیشدا کە تایبەت بوو بە موزیک و گۆرانی کوردیی گرووپی موزیکی "ژیوار" بە جلووبەرگی رازاوەی کوردیی ناوچە جۆراوجۆرەکانی کوردستانەوە ھاتنە سەر سەحنەی کۆنسێرتەکە کە لە لایەن ئامادەبووانە بە چەپڵە پێشوازییان لێکرا و لە درێژەدا چەندین پارچە موزیک و گۆرانی کوردییان پێشکەش کرد، لەوانە: گۆرانی "خەیاڵی سوور" بە شیعری خاتوو "ژیوار شێخولئیسلامی" کە بە کۆبانی و ھەموو کچان و ئافرەتانی قارەمان و خەباتکاری ئەم شارە پێشکەشکرا، گۆرانی "ھەروایە" بە شیعری "کەژاڵ ئەرغەوانی"، پێکەوەژەنینی چوار مێزراب، گۆرانی "بۆ لای یار دەچم" بە ئاوازدانەری خاتوو "ژیوار شێخولئیسلامی" و بە شیعری "حیسامەدین ئەمین"، گۆرانی "قاسم خان" و گۆرانی "دەنگی فەرھاد" بە شیعری سەید "یەعقووب ماھیدەشتی".\nدوای تەواوبوونی ئەم بەشەی بەرنامەکە ئەندامانی گرووپی موزیکی "ژیوار" لە لایەن ئامادەبووانە بە چەپڵەلێدان و پێشکەش کردنی چەپکەگوڵ پێشوازییان لێکرا و داوای گۆرانی دیکەیان لەم گرووپە دەکرد کە ئەوانیش لە درێژەی بەرنامەکەدا گۆرانی "ئاخ لەیل و داخ لەیل"یان بە دابەشکردنیی "ژیوار شێخولئیسلامی" پێشکەش کرد.\nپێشکەشکاری ئەم بەرنامەیە لە ئەستۆی توێژەری موزیکی سونەتی ئێران "عەلیرەزا پوورئومید" بوو، لەم کۆنسێرتەی گرووپی موزیکی "ژیوار"دا چەندین موزیکزانی ناوداری کورد و ئێرانی و ھەروەھا ئەکتەرە ناودارەکانی سینەما، شانۆ و تەلەڤیزیۆنی ئێران ئامادەبوون، لەوانە: ئەندامی گرووپی موزیکی کامکاران و ژەنیاری بەتوانای سەنتوور "پەشەنگ کامکار"، ئامێرژەنی بەئەزموونی تار "ھووشەنگ زەریف"، ئەکتەری بەئەزموونی سینەما و تەلەڤیزیۆن "ھادی مەرزبان"، ئەکتەری سینەما و شانۆ خاتوو "فەرزانە کابولی"، ئەکتەری ناوداری سینەما و تەلەڤیزیۆن خاتوو "فاتمە گوودەرزی"، ئەکتەری بەئەزموونی سینەما و تەلەڤیزیۆن خاتوو "میھرانە مەھین تورابی"، ئەکتەر و پێشکەشکار خاتوو "مەعسوومە ئاقاجانی"، خاتوو "ئافاق یۆسف زەمانی" ھاوسەر و ھەروەھا خاتوو "ھایدە یۆسف زەمانی" کچی موزیکزانی کۆچکردووی کورد مامۆستا "حوسێن یۆسف زەمانی"، موزیکزانی لاوی ئێرانی و ژەنیاری کەمانچە "نەوید دێھقان"، مامۆستای بەشی موزیکی زانکۆی تاران "حوسێن میھرانی"، ژەنیاری سێتار "عەلی بەیانی"، گۆرانیبێژی ئازەربایجانی "عەلی خودایی"، وێنەگر و ئەکتەر "یارتا یاران" ، وەرزشوانی پێشەنگی ئێرانی "محەمەدڕەزا تاڵەقانی"، ھەڵگری میداڵیای ئۆڵەمپیا و زۆرانبازی ناوداری جیھان "محەمەد نەسیری"، رۆژنامەوان و نووسەر و توێژەری موزیک "مەنووچێھر جیھانی"، ھونەرمەندی شێوەکاری کورد خاتوو "ھێرۆ شێخولئیسلامی" و چەندین کەسایەتیی دیکە.\nدوایین کۆنسێرتی گۆرانی و موزیکی کوردیی گرووپی موزیکی "ژیوار" ڕۆژی ١٩ی شوباتی ٢٠١٥ لە بەشی ئافرەتانی ٣سییەمین خولی فیستیڤاڵی نێودەوڵەتی موزیکی فەجر لە تەلاری سەرەکیی فەرھەنگسەرای نیاوەرانی شاری تاران بەڕێوەچوو.\nئەندامانی گرووپی موزیکی "ژیوار" لە کۆنسێرتی فەرھەنگسەرای نیاوەراندا بریتی بوون لە:\n"ژیوار شێخولئیسلامی" ـ سەرپەرەستی گرووپ و گۆرانیبێژ، "فەڕشاد رۆستەمی" ـ ژەنیاری قەیچەک و ھاوخوانی بەشی کوردیی، "محەمەدعەلی نەجەفپوور" ـ ئاوازدانەر و دابەشکردنی موزیک، ژەنیاری تار و ھاوخوانی بەشی فارسی، "ساینا تەھماسب زەمانیان" ـ ژەنیاری تار، "یاسەمەن شاەحوسەینی" ـ ژەنیاری عوود، "سۆگوڵ خوجەستە" ـ ژەنیاری نەی، "مەھزاد خێرەدمەند" ـ ژەنیاری کەمانچە، "موژگان محەمەد حوسەینی" ـ ژەنیاری قانوون، "سپیدە شایان ڕاد" ـ ژەنیاری زەرب و "زەھرا نادری" ـ ژەنیاری دەف.\nبەڕێوەبەرایەتیی راگەیاندنیی گشتیی گرووپی موزیکی "ژیوار"


سیستەمی نا ناوەندێتی (DECENTRALIZATION) ، یان لا مەرکەزیەت سەردەمیانەترین و گونجاوترین سیستەمی بەڕێوەبردنە، بۆیە یٔێستا زۆر بە گەرمی باسی یٔەو بابەتە دەکرێ و پرۆژەی جۆراو جۆریشی لە بارەوە دەخرێنە ڕوو. کەواتە دەرکەوتنی کەموکوڕیەکانی یٔەزموونی دەسەڵات پێویستیی گۆڕانکاریشی بە یٔاراستەی چاکسازی و دابەش کردنی دەسەڵاتەکان دەرخستووە. نا ناوەندێتی قسە و بۆچوونی زۆر هەڵدەگرێ، بەڵام ناونیشانە سەرەکیەکەی شۆڕکردنەوەی دەسەڵاتە کارگێڕی و داراییەکانە بە پێی ڕێکاری دیاریکراو بەسەر ناوەندەکانی بەڕێوەبردن.\nهەرچەندە تا هەنوکە هیچ لایەنێک نکۆڵی لە پێویستی جێگیر کردنی یٔەو سیستەمە نەکردووە، بەڵام خواستێکی گشتگیریش بۆ دەستپێکردنی هەنگاوەکان بەو یٔاراستەیە درووست نەبووە. یٔەوەی جێگای سەرنجە لێرە و لەوێ لەو بارەیەوە دوو جۆر دەنگ بە یەک تۆن، بەڵام بۆ دوو مەبەستی جیاواز دەبیسرێن:\nیەکەم: دەنگێک بۆ جیاکردنەوەی سلێمانی دەبیسرێ!\nدووەم: دەنگێکیش لە هەولێرەوە بۆ تۆمەتبارکردن دەبیسرێ.\nیٔەو دوو دەنگانە هەردووکیان کۆسپ بۆ یٔەو پڕۆژە نیشتیمانیە درووست دەکەن چونکە یەکەمیان گومان و مەترسی درووست دەکا و دووەمیشیان پاساوی خۆ دزینەوە.\nواتە جیا کردنەوەی سلێمانی لەبەر هەر هۆکارێک بێ جێبەجێ کردنی نا ناوەندێتی ناگەیەنێ، بەڵکو ڕەنگە ناوەندێتی چڕتریش بکاتەوە.\nکاتێک یٔێمە باسی سیستەمی لا مەرکەزیەت دەکەین مەبەستمان یٔەوەیە چیتر دەسەڵاتەکان لە ناوەند قەتیس نەکرێن، بەڵکو بەپێی ڕێکاری یاسایی گونجاو بەسەر هەولێر، سلێمانی، دهۆک و هەڵەبجە، لە وێشەوە بۆ سەر قەزا و ناحیەکان دابەش بکرێن و شۆڕبکرێنەوە. بە پێچەوانەوە، هەرجۆرە جیاکارییەک بۆ پارێزگایەک لە پارێزگاکانی هەرێم مەترسی گەورە بە دوای خۆیدا دێنێ، مەترسی نەک تەنیا بۆ سەر قەوارەی هەرێم، بەڵکو بۆ سەر پڕۆسێسی سیاسی و دیموکراسیش لە کوردستان.\nهەوڵدان بۆ پێشخستنی سیستەمی کارگێڕیی بەڕێوەبردن یٔەرکی سەر شانی هەموو لایەنە پەیوەندیدار، پسپۆڕ و ڕۆشنبیرانە، یٔەوەش بەپێی پلان و هەماهەنگی، نەک کار و کاردانەوە.


قەیرانەکانی هەرێمی کوردستان و ڕاپەڕینی سەرتاسەری ... فوئاد زیندانی\nلە سایەی دەستبەکاربوونی حکومەتی بەناو بنکە فراوان و قەیرانی سەرۆکایەتی هەرێم، دیموکراتیەت لە هەرێمی کوردستان بەشێوەیەک بەرتەسککرایەوە تەواوی جومگەکانی پەرلەمان و حکومەتی پەکخست، جگە لەوەش نەبوونی سیاسەتێکی ئابووری دروست، هەرێمی کوردستانی دووچاری داڕمانی ئابووری کردووە و کاریگەری کردۆتە سەر ژیانی هاووڵاتیانی هەرێم .\nلە هەفتەی یەکەمی مانگی ئۆکتۆبەری ڕابردوو خۆپیشاندان و سەرهەڵدان دەڤەری ڕاپەڕین و گەرمیانی گرتەوە بە هۆی توندوتیژییەکانەوە پێنچ کەس شەهید و دەیان کەسی تریش برینداربوون و ژمارەیەک بارەگای حزبی سوتێندران و ئاڵای ژمارەیەک حزب لەسەر داوای خۆپیشاندەران داگیرا، کاردانەوە جەماوەرییەکان "هۆکار نەبوون بەڵکو ئەنجام بوون " سەلمێنەری ئەو ڕاستیە بوون کە لەهەرێمی کوردستان سیاسەتێكی شکستخواردوو پیادە دەکرێ و هاووڵاتی کراوەتە سووتەمەنی پلە یەکی ئەو سیاسەتە بۆیە ئاساییە بە ڕاپەڕێن و سەرهەڵدانی جەماوەری ئەو سیستەمە ڕابماڵرێ .\nلە گەڵ دەستپێکردنی ڕووداوەکان هەنگاوی مەترسیداری نایاسای لەلایەن دەسەڵاتی زۆنی زەرد لەهەرێم پەیڕەو کران، نووسینگەکانی کەناڵەکانی " ئێن ئاڕ تی، کەی ئێن ئێن " لەهەولێر و شوێنەکانی تری زۆنی زەرد داخران و کارمەندەکانی نووسینگەی هەردوو کەناڵەکە ڕاپێچی ناوچەی دێگەڵەکران، ڕێگا نەدرا سەرۆک پەرلەمانی هەرێمی کوردستان لە شارۆچکەی پردێ بەرەو هەولێر بچێت، هاوکات بەشێوەیەکی مارەسۆنی ژمارەیەک وەزیر لەناویاندا وەزیری پێشمەرگە بەشێوەیەکی نایاسایی ڕەوانەی ماڵەوە کران، لەوکاتەوە لەهەرێمی کوردستان پەرلەمان و تەنانەت هیچ دەزگایەکی شەرعی نەماوە ئیفلیج نەبووبێ .\nهەرێمی کوردستان لە دژی داعش لە شەڕ دایە، دەسەڵاتدارانی هەرێم لە لێدوانەکانیاندا شەڕی داعش بۆ بەرژەوەندی شەخسی و حزبی خۆیان بەکاردێنن، دەڵێن ئێمە شەڕ لەپێناو پاراستنی دیموکراسیەت و مرۆڤایەتی دەکەین، ئەوە لەکاتێکدایە هەموومان دەزانین بارودۆخی دیموکراسی و مافی مرۆڤ و عەدالەتی کۆمەڵاتیەتی لەسایەی ئەو دەسەڵاتەی هەرێم چۆنە و لە چ دۆخێکدایە، ڕووداوەکانی ئاماژەمان پێکرد باشترین بەڵگەن .\nهەموو تاکێکی هەرێمی کوردستان دەزانێ ڕۆژانە نەوت دەفرۆشرێ و داهاتەکەی دەدزرێ . دەسەڵاتی هەرێمی کوردستان لەسەدا ٢٢% ی نەوتی عیڕاق دەفرۆشێ بەڵام پرسیاری هاووڵاتیان ئەوەیە ئەی بۆ سەدا ١٧%ی بودجەی هەرێم دابین ناکرێ، تەنانەت مووچەی هاووڵاتیانی پێ دابینناکرێ، پارە و داهاتی نەوت و داهاتەکانی ناوخۆ بۆ کوێ دەڕوا ؟؟\nلە هەرێمە پڕ قەیرانەکەدا ماوەی (٢٤) ساڵە هەمان گرووپ و لایەن دەسەڵاتدارن، لەهەموو ڕۆژگارێکدا گیرفان پڕ کردن لای ئەو دەسەڵاتە لەسەروویی هەموو بەرژەوەندییە ئەخلاقی و نەتەوەییەکان بووە، شەڕی براکوژی، بەکرێگیراوی و سەپاندنی هەژموونی ئێران و تورکیا بەسەر هەرێمی کوردستان، درۆکردن لەگەڵ جەماوەر، تیرۆری سیاسی، کوشتنی ڕۆژنامەنووس، سەروەرنەبوونی یاسا، بێباکی بەرامبەر بە کۆچی گەنجان، دوو ئیدارەیی، سیاسەتی مەحسوبیەت و مانەوە لە جومگەکانی دەسەڵات تا مردن و پەیڕەو کردنی سیاسەت بە عەقڵیەتێکی خێڵەکی و قورخکردنی دەسەڵات و تاڵانکردنی سامانی پەتڕۆڵ و ناڕوونی لە داهات بووە بە کاراکتەری نەگۆڕی حزب و تاقمی دەسەڵاتدار .\nهەڵەیەکی مەزنە ناڕەزایەتییە جەماوەرییەکان تەنیا بە بابەتی مووچە گرێبدەین، هەروەها هەڵەیەکی مەزنترە ئەگەر قەیرانەکان لە ناکۆکیەکانی نێوان پارتی دیموکراتی کوردستان و بزووتنەوەی گۆڕان کورت بکەینەوە و واتێبگەین قەیرانەکان بە گەڕانەوە بۆ دۆخی پێش خۆپیشاندانەکانی (9)ی ئۆکتۆبەر و ڕووداوەکانی بەر لە (12)ی ئۆکتۆبەر و گەڕانەوەی سەرۆکی پەرلەمان و وەزیرەکان بۆ پۆستەکانیان ئەوا کێشەکان چارەسەر دەبن و قەیرانەکان کۆتاییان پێدێت، چونکە کێشە ڕاستەقینەکان بریتین لە دەیان قەیرانی کەڵەکە بووی درێژخایەن کە گرنگترینیان قەیرانی سەرۆکایەتی (هەرێم) ە هەروەها قەیرانەکانی دەستوور و ئابووری و هتد . . . جگە لەوانەش قەیرانی عەقڵیەت و ئیدارەکردن هەیە، ئەوەی بەرامبەر بە سەرۆکی پەرلەمان و وەزیرەکان ڕوویدا، ڕابردوویەکی مەترسیدارە ڕەنگە هەر فراکسیۆن و لایەنێکی سیاسی بە هەمان هۆکار لە داهاتوودا دووچاری هەمان بویەر ببێتەوە، لەبەرئەوەی فەرهەنگی دیموکراسی و دەستبەرداربوون لە دەسەڵات لەلایەن سەرکردەی حزبە کلاسیکیەکانی هەرێمی کوردستان هێشتا دروستنەبووە و ڕێز لەیاساکانی پەرلەمان ناگرن بۆیە گەڕانەوە بۆ چوارگۆشەی یەکەم واتە خاڵی " سفر" هەموو کاتێک لە ئارادایە، ئەوەش بۆتە هۆی لەکەدارکردن و شێواندنی وێنەی ئەزموونی هەرێم لە جیهاندا هاوکات بۆتە هۆی لاوازبوونی پێگەی هەرێم بەرامبەر بە حکومەتی ناوەندی، ئێستا داواکاریەکانی حکومەتی هەرێم لە حکومەتی ناوەندی لە پرسی بودجە و بابەتی دارایی سنوردارکراوە و بابەتە نەتەوەییەکان لەبیرکراوە .\nپێنچ حزبەکەی بەشدار لە حکومەت توانای چارەسەرکردنی قەیرانەکانی هەرێمی کوردستانیان نییە . پێش قوڵبوونەوەی قەیرانەکە و ڕوودانی ڕووداوەکانی (12)ی ئۆکتۆبەر، " جەمیل بایک " هاوسەرۆکی دەستەی بەرێوەبەری (کەجەکە) لە کۆتایی مانگی ئەیلولی ڕابردوودا واتە پێش خۆپیشاندانەکانی دەڤەرەکانی ڕاپەڕین و گەرمیان، لەدەستپێشخەریەکدا ئاماددەیی هاوکاری و پشتیوانیکردنی بۆ چارەسەرکردنی کێشەکانی هەرێمی کوردستان ڕاگەیاند، ( بایک) ئەو کات ئاماددەیی دەربڕی بێن لەگەڵ هەرێمی کوردستان هاوکار و پشتیوانبن بۆ چارەسەری کێشە و قەیرانەکانی هەرێمی کوردستان . دەبوایە ئەو دەستپێشخەرییەی هاوسەرۆکی کەجەکە لەلایەن دەسەڵاتدارانی هەرێم بەهەند وەربگیرابا، چونکە لایەنەکانی ناکۆک کاتێک خۆیان توانای چارەسەریان لە چوارچێوەی یاساکانی پەرلەمان نەبێ، باشترە دەستپێشخەری لەو شێوەیە قەبوڵ بکەن .\nبۆ ئەوەی ئەزموونی هەرێمی کوردستان لەبار نەچێت لایەنە سیاسیەکانی هەرێم پێوویستە پابەندبن بە یاساکانی پەرلەمان کە خۆیان بەشداریان کردووە لە دانانی خودی ئەو یاسایانە، بەڵام ئەگەر ڕێز لەیاساکانی پەرلەمان ناگرن و پێداگریدەکەن لەدەرەوەی پەرلەمان چارەسەرێک بدۆزنەوە، ئەوا دەتوانن داوای هاوکاری و پشتیوانی لە کەجەکە بکەن، داواکاری لەو شێوەیە جگە لەوەی دەبێتە هۆی چارەسەری قەیرانەکان، هاوکات دەبێتە هۆی یەکڕیزی ناوماڵی کورد لە ئاستی کوردستانی مەزن و ڕێگا بە ووڵاتانی داگیرکەری کوردستان نادات دەستوەردانی ناوخۆی هەرێمی کوردستان بکەن .\nپێوویستە ئاماژە بەو ڕاستیە بکرێ، کەجەکە بەشێوەیەکی دوور بین ئەوە جاری دووەمە پێش ڕووداوەکان دەکەوێ لە کاتی گونجاو پێشنیار و دەستپێشخەری دەکات، یەکەم جار : پێش داگیرکردنی شەنگال لەلایەن تیرۆریستانی داعش، کەجەکە داوایکرد شەنگال بپارێزرێ و هێزەکانی گەریلا ڕەوانەی ناوچەکە بکات . دووەم جار : لەکۆتایی مانگی ئەیلولی ڕابردوو بەر لە ڕووداوەکانی مانگی تشرتنی یەکەم – ئۆکتۆبەر ئاماددەیی دەربڕی بۆ هاوکاری و پشتیوانی چارەسەرکردنی قەیرانەکانی باشوری کوردستان . بەداخەوە هونەری گوێگرتن لای دەسەڵاتدارانی هەرێم لاوازە و کورتبینی سیاسی و لەخۆباییبوون زاڵە، بۆیە هەردوو جار پێشنیارەکان بەهەند وەرنەگیران و هەمووشمان ئەنجامەکانمان دیت چۆن بوون .\nچارەسەرنەکردنی قەیرانی سەرۆکایەتی هەرێم لە داهاتوودا دەبێتە هۆی دووبارە سەرهەڵدانەوەی کێشەکان، هاووڵاتیانی هەرێمی کوردستان بێزاربوون لە سوڕانەوە لەناو بازنەیەکی بەتاڵی پێنچ حزبی خاوەن بنکە قەیرانی فراوان، پێنچ لایەن بە ڕۆژ شتێک دەڵێن بە شەو پێچەوانەکەی دەکەن، بە تیۆری باسی شتێک دەکەن بە پراکتیک شتێکی تر ئەنجامدەدەن !! ئەوەش بۆتە هۆی دروستبوونی پاڵەپەستۆیەکی دەروونی زۆر لەسەر هەر تاکێکی هەرێمی کوردستان، هاوکات لایەنە ناکۆکەکان لە ڕێگای ڕاگەیاندنی حزبی و مەکینە ئیعلامیە زەبەلاحەکانیانەوە هەلپەرستانە بەردەوام هەوڵدەدەن هەڵوێستی ڕاستەقینەی هاووڵاتیان بەلاڕێداببەن و بیانخەنە ژێر کاریگەری خۆیان و قەیرانە سەرەکی و بنچینەییەکان لەبیری خەڵک ببەنەوە، بۆیە بێئومێدی و بێ باوەڕی لەلایەن جەماوەری هەرێمی کوردستان گەیشتۆتە لووتکە .\nئەو پێنچ حزبە دەبێ ئەو ڕاستیە بزانن ڕاپەڕینی جەماوەریی لە سەرتاسەری هەرێمی کوردستان دەستپێدەکات و شەقام دوا بڕیاری خۆی دەدات و ئەو سیستەمە ڕادەماڵێ، ئەوەش بابەتێکی زانستی فیزیاویە " پاڵەپەستۆ زیاد بێت تەقینەوە ڕوودەدات "، خەڵکی هەرێمی کوردستان سەرۆکێکی لاوازیان ناوێت کە پاڵپشتی یاسای نەبێ و بێلایەن نەبێ و توانای ئیدارەکردنی قەیرانەکانی نەبێت، حکومەتێکیان ناوێ ئیفلیج بێ و سەرقاڵی شەڕەقۆچانێی حزبی بێ و لەبری خۆشگوزەرانی، دەردەسەری و نەهامەتی بۆ کۆمەڵگا دەستەبەر بکات، پەرلەمانێکیان ناوێ بەهەوەسی حزب ببێتە گۆڕەپانی ململانێی و گاڵتەجاڕی و سوکایەتیکردن بەیاسا .\nلەئاستی نیودەوڵەتیش دوای رووداوەکانی مانگی ڕابردوو وێنەی دەسەڵات و ئەزموونی هەرێمی کوردستان زۆر ناشیرین بووە، تەنانەت دەسەڵاتدارانی هەرێم دەبێ پێشبینی ئەوەبکەن بەردەوامبوونی دۆخە نا شەرعیەکە دەبێتە هۆی پاشەکشەی یارمەتییە نێودەوڵەتیەکان لە شەڕی بەرەنگاربوونەوە لە دژی داعش، چونکە ووڵاتانی ئەوروپا و ئەمەریکا ئامادەنین مامەڵە بکەن لەگەڵ دەسەڵاتێک کە پاڵپشتی یاسایی نەبێت .\nلەکۆتاییدا دوای ئەوەی کۆبوونەوەکانی دوو قٶڵی و سێ قۆڵی و چوار قٶڵی و پێنچ قۆڵی کە لەناوەڕۆکدا یەک قۆڵێ بوون وەک یارییەکی تاک گۆڵی نمایشکرا و بێئەمجامبوو، ڕاپەڕینی سەرتاسەریی جەماوەری هەرێمی کوردستان بۆ کۆتاییهێنان بەو سیستەم و دەسەڵات و ناعەدالەتی و قەیرانە کەڵەکە بووە لە ڕێگادایە .


ئەحمەد ئەسکەندەری: لە پاش ئازادکردنی شەنگال لە شتی گەورەتر دەترسم\nشاری شەنگال ڕزگارکراوە لە دەستی توندڕەوانی ڕێکخراوی دەوڵەتی ئیسلامی لە پاش زیاتر لە ساڵێک داگیرکردنی ئەو شارە کە زۆرینەی دانیشتوانەکەی ئێزدین.\nلە پاش ڕزگارکردنی ئەم شارە پرسیارگەلێک هاتونەتە ئاراوە لەوانە ئایا دەکرێت ئەم ئازادکردنەی شاری شەنگال بە سەرەتای تێکشکاندن و شکستیدەوڵەتی ئیسلامی دابنرێت؟\nئەحمەد ئەسکەندەری، نوسەر و شیکەرەوەی سیاسی دەڵێت ڕاستە شارێک لە دەستی توندڕەوانی دەوڵەتی ئیسلامی ڕزگارکراوە بەڵام بارودۆخەکە لە ئێستادا ئاماژەیەک نییە بۆ شکستی تەواوی ئەم دەوڵەتە ئیسلامیە لەو ڕوانگەیەوەی هێشتاش ئەم ڕێکخراوە ژمارەیەک شاری گەورەی لەدەستدا ماوە وەک موسڵ و ڕقە و هەندێک ناوچەی تریش ئەمە بێ لەوەی وەک دەڵێت تواناییەکی ئێجگار گەورەی وێرانکاری لە دەستدا ماوەتەوە بە نمونە ڕووداوەکەی ڕۆژی پێنجشەممەی بەیروت.\nبەر لە ئۆپەراسیۆنی ڕزگارکردنی شەنگال ناکۆکی لە نێوان هێزە کوردیەکانی لەو دەڤەرە هەبوون سەبارەت بە چۆنییەتی ڕێکخستنی هێزەکان و دەستکردن بەو ئۆپەراسیۆنە، ئەم ناکۆکیەش بە شێوەیەکی بەرچاو لە نێوان پارتی دیموکراتی کوردستان و هێزەکانی پاراستنی گەل (هەپەگە) دا بووە.\nبەڕێز ئەسکەندەری دەڵێت پاش دەستبەسەرداگرتنی شاری شەنگال لە لایەن دەوڵەتی ئیسلامی تێرۆریستەوە سەرۆکی هەرێمی کوردستانی عێراق خۆی چوو لەگەڵ فەرماندەکانی یەپەگە دانیشت و سوپاسی کردن و پێرۆزبایی لێکردن بۆ ئەو فیداکارییەی لەوێ کردبویان و دەشڵێت بریا ئەمەش درێژەی پێبدرابا، نەک بەو شێوەیە بێت کە دوێنێ و ئەمڕۆ بینرا.\nئەحمەد ئەسکەندەری دەڵێت نیگەرانیشی هەیە لەوەی وڵاتانی ناوچەکە بە تایبەتیش ئێران و تورکیا دەستێوەردان بکەن لەم ڕەوشەدا چونکە وەک دەڵێت تورکیا زۆری پێخۆشە لە هەر شوێنێک بێت گورزێک بدرێت نەک هەر لە پەکەکە بەڵکو لە یەپەگە و یەپەژە و هەموویان و هەرچی ئێرانیشە گەلێک خۆشحاڵە بەوەی دابەشبوون لە کوردستاندا ڕووبدات و کورد بە هیچ شتێک نەگات.\nبەڵێن ساڵح وتووێژی لەگەڵ ئەحمەد ئەسکەندەری، نوسەر و شیکەرەوەی سیاسی کردووە.


دوو کۆڵبەری کورد لە ڕووباری \_"جێرمێ\_"ی سنووری ورمێ، خنکان\n19:52 - 15 بانەمەڕ 2719\nئاژانسی کوردپا: دوو کۆڵبەری کوردی خەڵکی ناوچەی تەرگەوەڕ، لە ڕووباری \_"جێرمێ\_"ی سنووری ورمێ، خنکان.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی یەکشەممە، ١٥ی بانەمەڕ، دوو کۆڵبەر بە ناوەکانی \_"فەرزاد نووری\_" کوڕی فەرەیدوون و \_"بورهان تەربی\_" کوڕی عەلی، خەڵکی گوندی \_"ئەنبێ\_"، لە ناوچەی تەرگەوەڕی ورمێ، لە ڕووباری جێرمێ، خنکان.\nئەم دوو کۆڵبەرە لە ڕووباری جێرمێ لە نزیک گوندی \_"بەردە سوور\_" تووشی ڕووداو بوون.\nتەرمی یەکێک لەو کۆڵبەرانە لە لایەن دانیشتووانی ناوچەکە دۆزرانەوە و بۆ گوندی ئەنبێ نێردراون.\nلەم پەیوەندییەشدا، ڕۆژی شەممە، ١٤ی بانەمەڕ، گرووپێک لە کۆڵبەران لە سنووری نەوسووددا کەوتنە بەر دەسڕێژیی نیزامییانی حکوومەت و لە ئاکامدا کۆڵبەرێک بە ناوی \_"سادق عەزیزی\_" کوڕی ئیسکەندەر، خەڵکی گوندی بێوەند، سەر بە شاری جوانڕۆ، گیانی خۆی لەدەست دا.


پیاوێک کۆتایی بە ژیانی خۆی هێنا - RojNews\nپیاوێک کۆتایی بە ژیانی خۆی هێنا\nپیاوێک لە یەکێک لە گوندەکانی سەر بە شارەدێی دیبەگە لە پارێزگای هەولێر کۆتایی بە ژیانی خۆی هێنا و لێکۆڵینەوە لە ڕووداوەکە دەستیپێکردووە.\nکاتژمێرێک پێش ئێستا، بەڕێوبەرایەتی پۆلیسی هەولێر لە پەیجی تایبەتی خۆی لە تۆڕی کۆمەڵایەتی فەیسبووک ڕایگەیاند کە دوێنێ ئێوارە کاتژمێر٧:٠٠، پۆلیس ئاگادار کرانەوە، کە لە گوندی عاڵلا سەر بەشارەدێی دیبەگە کە گەنجێک کۆتایی بە ژیانی خۆی هێناوە.\nلە ڕاگەیەندراوەکەی پۆلیسی هەولێردا مقدمی پۆلیس ایوب جەوهەر، لێپرسراوی بنکەی پۆلیسی دیبەگە ڕایگەیاندووە، دوای گەیشتنی پۆلیس بۆ شوێنی ڕووداوەکە دەرکەوت کەوا هاوڵاتییەکە ناوی (سەفین تەحسین ڕەسوڵ) خێزاندارە و باوکی سێ منداڵە.\nهەروەها، هاتووە: تەرمی سەفین ڕەوانەی پزیشکی دادی کرا، دۆسیەی لێکۆڵینەوە بۆ ئەم ڕووداوە کرایەوە لە لایەن پۆلیس.\nلە ڕاگەیەندراوەکەی پۆلیسدا ئاماژە بە هۆکاری خۆکوشتنەکەی و بە چی کۆتایی بە ژیانی خۆی هێناوە نەکراوە.


یەکێتی وەبەرهێنەران و دەستەی وەبەرهێنان کۆبوونەوە - تۆڕی میدیایی خەڵک\nخەڵك-بەشی هەواڵ نرخی نەوت لەبازاڕەكانی جیهان بەراورد بە ڕۆژانی ڕابردوو بەرز بووتەوە. ئاژانسەكانی جیهان بڵاویانكردەوە، نرخی نەوت بۆ ئەمڕۆ پێنج شەممە، 25-2-2021، بەشێوەیەك بووە كە نرخی نەوتی برێنت بە 57 دۆلار و 19 سەنت لە بازاڕەكانی جیهان مامەڵەی پێوەكراوە و هاوكات نرخی بەرمیلێك نەوتی خاوی ئەمریكیش بە 63 دۆلار و 40 سەنت مامەڵەی پێوەكراوە. هۆكاری بەرزبونەوەی نرخی نەوت دەگەڕێتەوە بۆ ڕێككەوتنی گروپی ئۆپیك پڵەس لەسەر زیادكردنی بەرهەمهێنانی نەوت بە بڕی 500 هەزار لە ڕۆژێكدا. هاوكات هەڵكشانی نرخی نەوت لەكاتێكدایە، ژمارەیەك لەو وڵاتانەی بۆ ڕووبەڕووبوونەوەی ڤایرۆسی كۆرۆنا بەشێك لە كەرتە پیشەسازی و بازرگانییەكانیان وەستاندبوو، لە ئێستادا و بەهۆی كەمبوونەوەی مەترسییەكانی كۆرۆنا، بەشێك لە چالاكییە ئابوورییەكانیان دەستپێكردووەتەوە، ئەمەش بووەتە هۆی بەرزبوونەوەی نرخی نەوت.\nلەسەر داوای لقی سلێمانی یەکێتی وەبەرهێنەرانی کوردستان، ژمارەیەک وەبەرهێنەری هەرێمی کوردستان لەگەڵ سەرۆکی دەستەی وەبەر‌هێنان کۆبوونەوە.\nلەمبارەیەوە، یاسین مەحمود رەشید، سەرۆکی یەکێتی وەبەرهێنەرانی کوردستان – سلێمانی، بە (خەڵک)ی وت؛ کۆبوونەوەکە لەسەر داوای لقی سلێمانی یەکێتییەکەمان بووە و بە خۆشحاڵییەوە بەرێز، دکتۆر محەمەد شوکری سەرۆکی دەستەی وەبەرهێنان، ئەمڕۆ لە دیوانی دەستە گوێی لە ڕاو پێشنیارەکانی وەبەرهێنەران گرت و لەنزیکەوە کێشەو گیروگرفتەکانی وەبەرهێنانمان لە هەرێمی کوردستان و ئەو ئاستەنگانەی دێنە پێش بۆخستەڕوو.\nوتیشی؛ لەگەڵ ژمارەیەک لە وەبەرهێنەرە دیارەکانی هەرێمی کوردستان، گفتوگۆمان کرد سەبارەت بەدۆخی وەبەرهێنان و کێشەو گرفتەکانی بەردەم ئەو کەرتە گرنگە و داوا و پێشنیارمان بۆ باشتر ڕاییکردنی کارەکان و گەشەپێدانی زیاتر خستە بەردەم بەرێز د. محەمەد شوکری سەرۆکی دەستە.\nیاسین مەحمود، ئەوەشی وت؛ بە خۆشحاڵییەوە گوێ لە داواکانمان گیراو بەڵێنی کاراکردنی ئەم کەرتەو بایەخ پێدانی زیاترمان پێدراو داوای ئەوەشی لەوەبەرهێنەران کرد پاڵپشتی بەرنامەی حکومەتی هەرێم بین کە مەبەستییەتی تەواوی ناوچەکانی کوردستان دەستی ئاوەدانی بیگاتێ و بێ جیاوازی پرۆژەکانی وەبەرهێنان بیانگرێتەوە و هەروەک خوازیاریش بوو کە هەماهەنگی زیاترو بەدەمەوە چوونی زیاتری وەبەرهێنەران هەبێت بۆ ئەو پرۆژە وەبەرهێنانانەی کە بەم نزیکانە ئەنجوومەنی وەزیران بۆ تەواوی ناوچەکانی هەرێمی کوردستان ڕایدەگەیەنێت.\nسەرۆكی یەكێتی وەبەرهێنەرانی كوردستان – لقی سلێمانی\nمەلا یاسین پرسەنامەیەك ئاڕاستەی بێگەرد تاڵەبانی دەكات\nخەڵك- سەرۆكی یەكێتی وەبەرهێنەرانی كوردستان بەبۆنەی كۆچی دوایی دڵشاد تاڵەبانییەوە پرسەنامەیەك ئاڕاستەی وەزیری كشتوكاڵ و سەرچاوەكانی ئاوی هەرێم…\nئه‌رشیفه‌کان مانگێک دیاری بکه شوبات 2021 (1389) كانونی دووه‌م 2021 (906) كانونی یه‌كه‌م 2020 (62)\n02 شوبات 2021 7.37 pm\nخەڵك- سەرۆكی یەكێتی وەبەرهێنەرانی كوردستان بەبۆنەی كۆچی دوایی دڵشاد تاڵەبانییەوە پرسەنامەیەك ئاڕاستەی وەزیری…


بەرێوبەری كەرەنتینەكانی هەولێر: نزیكەی ٢٥٠٠كەس كەرنتینە كراون – کوردی – RojNews.News\n27/03/2020 - 10:01:06 pm\nهەینی, 27 مار 2020 – 07:39 ڕۆژنیوز- هەولێر\nبۆ کەرەنتینەکردنی هاوڵاتیان، دوو تیمی جیاواز لە سنووری بەرێوبەرایەتی تەندروستی هەولێر هەیە، تیمێكیان تیمی سەرەکییە، كە لە سێ پزیشكی پسپۆڕ پێكهاتووە، پشكنین بۆ هاوڵاتیان دەكەن و ڕاپۆرت دەنووسن، تیمەکەی دیکە لە ڕێگەی تاقیگەکانەوە سەردانی كەرنتینەكان دەكەن و پشكنین بۆ ئەو هاوڵاتیانە دەكەن كە لە کەرەنتینەکانن.\nفەیزوڵا محەمەد، بەڕێوەبەری كەرەنتینەكانی هەولێر بە ڕۆژنیوزی ڕایگەیاند: لە ٢٠ی مانگی ڕابردوو دەستمانکرد بە کەرەنتینەکردنی ئەو هاوڵاتیانەی لە دەرەوەی وڵات دەگەڕانەوە، لە سنووری پارێزگای هەولێر نزیكەی ٢٥٠٠ كەس كەرەنتین كراون، لەئێستادا نزیكەی ٧٨٠کەس لە كەرەنتینەکاندا ماونەتەوە، سەرجەمیان تەندروستیان باشە.\nفەیزوڵا محەمەد، ئاماژەی بەوەشکرد، ئەوانەی ئێستا لە کەرەنتینەکاندا ماونەتەوە یان ئەو هاوڵاتیانەن لەدەرەوەی وڵات هاتوونەتەوە، یان ئەوانەن، کە بەرکەوتنیان لەگەڵ ئەو کەسانەدا هەبووە کە لەدەرەوەی وڵات هاتوونەتەوە، دەشڵێت: هەموو کەس لە کەرەنتینەکان ماوەی ١٤ ڕۆژ دەمێنێتەوە و پزیشكان و كارمەندانی تەندروستی چاودێریان دەكەن، بەیانیان و ئێواران لە فۆڕمێکدا زانیاریی لەسەر تەندروستیان تۆمار دەکرێت.\nهەروەها وتی: ئەوانەی ڕەوانەی ماڵەوە دەكرێن، ڕێنمایی دەكرێن كە ١٤ ڕۆژی دیکە خۆیان كەرەنتین بكەن و تێكەڵاوی خەڵك نەبن.\nناوبراو، ئاماژەی بەوەشکرد، کە ئەو هۆتێلانەی بۆ کەرەنتین کردنی هاوڵاتیان دابینکراوە هۆتێلی باشن و هەموو پێداویستییەکانیان بۆ دابیندەکرێت.\nدكتۆر خەسرەو ئەكرەم، بەرپرسی كەرەنتینی هۆتێل سیپان لە شاری هەولێر، ئامۆژگاریی هاوڵاتیان دەکات، کە ئەگەر هەستیان بە خراپی باری تەندروستیان کرد، لەماڵەوە خۆیان کەرەنتین بکەن و نەبنە هۆی ئەوەی کەسانی دیکە لێیانەوە توشی ڤایرۆسەکە ببن، هەروەها دەڵێت، ئەگەر نەیانتوانی لەماڵەوە بمێننەوە ئەوا بێنە کەرەنتینەکان و لەوە دڵنیادەبن کە هەموو خزمەتێک دەکرێن و چاودێریی تەندروستیان دەکرێت.\nدالیا تەنیا، یەکێک بوو لەو هاوڵاتیانەی لە یەکێک لە کەرەنتینەکانی شاری هەولێر کەرەنتین کرابوو، بەهۆی ئەوەی لە دەرەوەی وڵات گەڕاوبووەوە، بە ڕۆژنیوزی وت: ١٤ ڕۆژە لێرەین، بەشێوەیەكی زۆر باش خزمەتكراوین، ئەو خزمەتەی لێرە هەیە لە ماڵی خۆمان نییە، وەک ئەوەنییە كە خەڵك لێی دەترسێ، بلێن زیندانە یان شتێكی ناخۆشە بەپێچەوانەوە شوێنێكی خۆشە و هەموو خزمەتگوزاریەكیش دابینكراوە.\nدالیا، داوا لە هاوڵاتیان دەکات بۆ پاراستنی خۆیان و كۆمەڵگا خۆیان كەرەنتین بكەن دەڵێت: لە كەرەنتینەکان پكشنینی پێویستیان بۆ دەكرێت.


name - نوکته\nکوڕێکی ده‌بێ و زۆری خۆش ده‌وێ. کوره‌که وه‌ختی ژن هێنانی دێت. ده‌ڵێن با ژنی بۆ بێنین. ژنی لێ ماره ده‌که‌ن و ئه‌و رۆژه‌ی که ژنه‌که‌ی بۆ دێنن کوره‌که له به‌ر مه‌ری ده‌بێت. که‌دێته‌وه ده‌بینێ که ئه‌وه داوه‌ته‌و ژن هێنانه و پڵاوو گۆشت خواردنه . به‌ڵام به‌شی ئه‌و نامێنێ. ئه‌و زۆری برسی ده‌بێ و داوای نان ده‌کات، ئه‌وانیش پێی ده‌ڵێن نانی چی ! وه‌ره برۆ "عه‌جه‌له" بووک له‌سه‌ر تۆ مه‌حته‌له، کوره‌که‌ش ده‌گرێت و ده‌ڵێ وه‌ڵاهی ئه‌من ناچم. ئه‌وه‌ی پڵاوو گۆشته‌که‌ی خواردووه هه‌رده‌بێ بۆخۆشی بچێته لای هههههههههههههههههههههههههه\nله ناوچه‌یه‌ک عاده‌ت وایه ژن یان مێرد، هه‌رکامێکیان بمرێت، ئه‌وه‌ی دیکه‌یان له‌به‌ر ده‌رگا ده‌وه‌ستێت و خه‌ڵک بۆ سه‌ره‌خۆشیکردن و هاوده‌ردی ئه‌ملاوئه‌ولای ماچ ده‌که‌ن و ئه‌وسا ده‌چنه ژووره‌وه.\nجارێک ژنێکی زۆر ناسک و له‌بار پیاوه‌که‌ی ده‌مرێت، خه‌ڵک سه‌ره ده‌گرن بۆ سه‌ره‌خۆشیکردن و ماچکردن، له ناویاندا کوڕێکی گه‌نجی قۆز و تامه‌زرۆ ده‌بێت. که سه‌ره‌ی دێت زۆر به تاسه‌وه و بۆ ماوه‌یه‌کی زۆر ژنه ماچ ئه‌کات و باوه‌شی پێدا ئه‌کات و ده‌یگووشێت و به‌خۆیه‌وه‌ی ده‌نووسێنی. خه‌ڵکه‌که ئه‌چن په‌لی کوڕه‌که ئه‌گرن تا له ژنه‌که‌ی دوور بخه‌نه‌وه، کوڕه‌که ئه‌وه‌نده‌ی تر خۆی لێ قایم ئه‌کات. ژنه‌ی خاوه‌نپرسه‌ش، که وه‌زعه‌که‌ی به دڵ ده‌بێت ئه‌ڵێ:\n"ده توخوا وازی لێ بێنن، فه‌قیره بۆ پرسه‌که‌ی باوکیشم نه‌هاتبوو."\nدزێک ئه‌چێت بۆ سه‌رقه‌بران بۆ دزینی کێلی قه‌بر. دزه‌که خه‌ریکی ده‌رهێنانی کێلی قه‌بری منداڵێک ئه‌بێت، که پۆلیس دێت به‌سه‌را. بۆ ئه‌وه‌ی پۆلیسه‌کان شکی لێ نه‌که‌ن، دزه‌که ده‌ست ئه‌کات به گریان به‌سه‌ر قه‌بره‌که‌دا. پۆلیسێک لێی ئه‌پرسێت:\n"ئه‌مه قه‌بری کێیه؟"\nدزه‌که‌ش له شڵه‌ژاویدا ئه‌ڵێت:\n"ئه‌ی بۆ ئه‌وه‌نده بچووکه؟\n"ئاخر زۆر به منداڵی مردووه."\nئه‌وانیش بۆ ئه‌وه‌ی بزانن ڕاست ئه‌کات یان درۆ وێنه‌ی دوانزه ئیمامه‌که‌یانی پیشان ئه‌ده‌ن و لێی ئه‌پرسن\n"باشه، تۆیه‌ک که ئه‌ڵێی من شیعه‌م، پێمان بڵێ ئه‌مانه کێن.ئه‌ویش، له‌به‌رئه‌وه‌ی که‌سیان ناناسێت، پاش که‌مێک تێڕامان ئه‌ڵێ\n"ئه‌مانه هه‌ڵبژارده‌ی تۆپی پێی عێراقن له زه‌مانی هاروونه ڕه‌شیددا\nژنێک ئه‌چێت بۆ پۆلیسخانه‌یه‌ک بۆ ئه‌وه‌ی داوا له‌سه‌ر مێرده‌که‌ی تۆمار بکات. پۆلیسێکلێی ئه‌پرسێت\nپۆلیسه‌که لێی ئه‌پرسێت\n"ئاخر ئه‌مڕۆ به‌رم که‌وت\nله ئوستورالیا، منداڵێک ئه‌که‌وێته ناو ئاوێکی زۆر خوڕه‌وه. خه‌ڵکێکی زۆر له‌مبه‌ر و ئه‌وبه‌ری ئاوه‌که کۆبوونه‌ته‌وه بێ ئه‌وه‌ی که‌س بوێرێت بچێت یارمه‌تی منداڵه‌که بدات. له‌پڕێکدا کوردێک خۆی فڕێ ئه‌داته ئاوه‌که‌وه و پاش که‌مێک له‌گه‌ڵ منداڵه‌که‌دا دێنه ده‌ره‌وه. ڕۆژنامه‌نووس و پۆلیس و خه‌ڵکێکی زۆر لێی کۆ ئه‌بنه‌وه بۆ سوپاسکردن و ڕێکخستنی چاوپێکه‌وتن له‌گه‌ڵیدا، به‌ر له‌وه‌ی خه‌ڵکه‌که بێنه قسه، ئه‌م ئه‌ڵێت ئه‌مه‌وێت دوو شت بڵێم\n"یه‌که‌م، ئه‌مه‌وێت بزانم ئه‌و سه‌گبابه کێ بوو که پاڵی پێوه نام.\nدووه‌میش، زۆر سوپاسی ئه‌م منداڵه ئه‌که‌م که ڕزگاری کردم\n"ئه‌گه‌ر باوکت 10 دیناری پێ بێت و تۆش داوای 6 دیناری لێ بکه‌یت، چه‌ندی پێ ئه‌مێنێت؟\n"تۆش باوکی من هه‌ر ناناسیت، ئه‌و پاره نادات به دایکم ئینجا به من\nکوڕێک بایی دینارێک پاقله‌ی کۆڵاو ئه‌کرێ. له کاتی خواردنیدا ئه‌بینێ ده‌نکێک پاقله مێشی تیایه. کوڕه‌که ڕوو ئه‌کاته پاقله‌فرۆشه‌که و ئه‌ڵێ:\nکۆتایی ساڵه و کاتی نمره‌وه‌رگرتن. کوڕێک ئه‌چێته ماڵه‌وه و کارتی نمره‌کانی ئه‌داته ده‌ست باوکی. باوکیشی که ئه‌بینێت پاش دوو ساڵ له پۆلێکدا هێشتا جوار سفری تیایه و ده‌رنه‌چووه، ئه‌که‌وێته پیا‌هه‌ڵشاخان و سه‌رزه‌نشتکردنی و به تووڕه‌یی و ته‌وسه‌وه پێی ئه‌ڵێ\n"ناپولیۆ‌ن له ته‌مه‌نی تۆدا ئه‌فسه‌ر بووه له له‌شکری فه‌ڕه‌نسیدا\n"له ته‌مه‌نی تۆشدا نیوه‌ی جیهانی داگیر کردووه\nله مزگه‌وت، جه‌ماعه‌تێک سه‌رنجی کابرایه‌ک ئه‌ده‌ن زۆر زوو له نوێژ ئه‌بێته‌وه. عه‌سرێک خۆیانی لێ ئه‌گرن ئه‌بینن له‌باتی چوار ڕیکاعه‌ت ته‌نها دوو رێکاعه‌ت نوێژ ئه‌کات و سه‌لام ئه‌داته‌وه و هه‌ڵ ئه‌سێت بڕوات. یه‌کێکیان لێی ئه‌پرسێت:\n"ئه‌رێ کاکه نوێژی عه‌سر چوار ڕیکاعه‌ته، تۆ بۆچی ته‌نها دوو ڕیکاعه‌تت کرد؟\nئه‌ویش له وه‌ڵامدا ئه‌ڵێ\n"به‌خوا ورده ورده که‌می ئه‌که‌مه‌وه چونکه به‌ته‌مام ته‌رکی بکه‌م\nکوڕێک به توڕه‌ییه‌وه به برا جمکه‌که‌ی ئه‌ڵێت\n"ئه‌وه تۆ له کوێیت؟ دایکم دوو جار منی شت\nكابرايه‌كی که‌مده‌رامه‌ت قاچى ئه‌شكێت. ئه‌چێت بۆ لای دوکتۆر و ئه‌ویش پێی ئه‌ڵێت:\n"ده‌بێت قاچت له گه‌چ بگرم، ئه‌مه‌ش سه‌د هه‌زار دیناری تێ ئه‌چێت ."\n"ئه‌ی ناکرێت به په‌نجا هه‌زار دینار بۆم له قوڕ بگریت؟"\nکابرایه‌ک ئه‌چێت بۆ لای دوکتۆر. که سه‌ره‌ی دێت و ئه‌چێته ژووره‌وه دوکتۆر لێی ئه‌پرسێت:\n"گرفتت چییه بۆچی هاتوویت؟"\n"دوکتۆر گیان، دوو هه‌فته‌یه به به‌رده‌وامی من هه‌موو شه‌وێک خه‌و به فوتبۆڵێنه‌وه ئه‌بینم."\nدوکتۆریش پێی ئه‌ڵێت:\n"بۆ ئه‌وه‌ی ڕزگارت ببێت له‌و خه‌وه ئه‌بێت شه‌وێک نه‌خه‌ویت، جا له‌به‌رئه‌وه ئه‌مشه‌و مه‌خه‌وه\n" ناکرێت دوکتۆر ئه‌مشه‌و هه‌ر ئه‌بێت بخه‌وم."\n"ئه‌مشه‌و یاری کۆتاییه."\nکابرایه‌ک دوو که‌ناری ئه‌کڕێت به شه‌رتی خوێندن. له ماڵه‌وه که باش سه‌رنجیان ئه‌داتێ ئه‌بینێ ته‌نها یه‌کێکیان ئه‌خوێنێت، ئه‌ویش به قه‌فه‌زه‌که‌وه هه‌ردووکیان ئه‌باته‌وه بۆ دووکانه‌که و ئه‌ڵێ:\n" ئه‌م یه‌که‌یان نا‌خوێنێت."\n"ڕاسته، ئه‌وه‌یان ئاوازدانه‌ره‌که‌یه."\nژنێک سواری تاکسییه‌ک ئه‌بێت و به سایه‌قه‌که ئه‌ڵێت:\n"توخوا کاکه زۆر ئاگات لێم بێت، به‌خوا یه‌که‌مجاره له ژیانما سواری تاکسی ئه‌بم."\n"هیچ خه‌مت نه‌بێت خوشکم، به‌خوا منیش یه‌که‌مجاره له ژیانما ئوتۆمبیل لێ ئه‌خوڕم."\nوا بڕیاره مـه‌غدید و مامی بچن بۆ ماسیگرتن، بۆ ئه‌م مه‌به‌سته‌ش که‌مێک ته‌قه‌مه‌نییان پێویسته. مه‌غدید دوو مین په‌یدا ئه‌کات و دانیشتووه خه‌ریکی کردنه‌وه‌ی یه‌کێکیانه بۆ ئه‌وه‌ی ته‌قه‌مه‌نییه‌که‌ی لێ ده‌ربهێنێت. مامی ئه‌یبینێت و هاواری لێ ئه‌کات:\n"مه‌غدید، کوڕم وریا به نه‌ته‌قێته‌وه به ده‌سته‌وه!"\n"خه‌مت نه‌بێت مامه، دانه‌یه‌کی ترم پێیه."\nکاره‌باچییه‌ک خه‌ریکه سه‌ر ئه‌که‌وێته سه‌ر عه‌مودێکی کاره‌با، کابرایه‌ک پێی ئه‌ڵێ:\n" سه‌رمه‌که‌وه ئه‌و ته‌لانه ڕووتن !"\n"خه‌مت نه‌بێت، وه‌کو خوشکی خۆم ته‌ماشایان ئه‌که‌م."\nپیاوێک به سوعبه‌ته‌وه به ژنه‌که‌ی ئه‌ڵێت:\n" ژنه‌که که من مردم شوو ئه‌که‌یته‌وه؟"\n" ئه‌ره‌وه‌ڵا. "\n"له‌م ماڵه‌شدا ئه‌ژین؟"\n"که‌واته جله‌کانی منیش له‌به‌ر ئه‌کات\n"نا، بۆی نابێت. ئه‌و باڵای تۆزێ له‌تۆ به‌رزتره\nکچێکی جوان ئه‌چێته دووکانی کوڕێک و ئه‌پرسێ\n"ده دانه‌ی به ماچێک